АДАЗАЛ – НЕО Cуспензия – medu.uz – Дорилар ҳақида маълумотлар ўзбек тилида\nАДАЗАЛ – НЕО Cуспензия\nHome Йўриқномалар АДАЗАЛ – НЕО Cуспензия\nАДАЗАЛ – НЕО\nADAZAL – NEO\nПрепаратнинг савдо номи: АДАЗАЛ – НЕО\nТаъсир этувчи модда (ХПН):Альбендазол.\nЧиқарилиш шакли: Cуспензия 400 мг/10 мл, флаконларда.\nФармакотерапевтик гуруҳи: Гижжага қарши воситалар.\nГижжага қарши восита, моно- ва полиинвазияларда самарадор. Бета-тубулиннинг полимеризациясини танлаб бостиради, гельминтлар ичак канали ҳужайраларининг микротубуляр тизими фаоллигини бузади, глюкозанинг утилизациясини бостиради, думалоқ чувалчангларнинг мушак ҳужайраларидаги секретор гранулалар ва бошқа органеллаларнинг ҳаракатланишини блоклаб, уларни нобуд бўлишига олиб келади. Айниқса, цестодларнинг личинкали шаклларига, Echinococcus granulosus ва Taenia solium, нематодларнинг – Strongyloides stercolatis га нисбатан фаол.\nПрепарат ичга қабул қилинади. Қўллашдан аввал, флакон ичидагиси бир хил суспензия ҳосил бўлгунча чайқатилади.\nОксиуроз: 1 ёшдан 2 ёшгача бўлган болалар учун суткалик доза 200 мг, яъни 5 мл ни (1/2 х 10 мл флакон суспензия) ташкил қилади. Даволашнинг давомийлиги: 7 кундан кейин такрорланадиган бир марталик доза;\nКатталар ва 2 ёшдан ошган болалар учун – суткалик доза 400 мг, яъни 10 мл ни (1х10 мл флакон суспензия) ташкил қилади. Даволашнинг давомийлиги: 7 кундан кейин такрорланадиган бир марталик доза.\nАскаридоз, анкилостомоз, трихуриоз: 1 дан 2 ёшгача бўлган болалар учун суткалик доза 200 мг, яъни 5 мл ни (1/2 х 10 мл флакон суспензия) ташкил қилади. Даволашнинг давомийлиги: бир марталик доза;\nКатталар ва 2 ёшдан ошган болалар учун суткалик доза 400 мг, яъни 10 мл ни (1х10 мл флакон суспензия) ташкил қилади. Даволашнинг давомийлиги: бир марталик доза.\nТрихуриоз ҳолларида, хусусан агарда аҳлатнинг паразитологик таҳлили натижалари даволашдан сўнг 3 ҳафта ўтганидан кейин ижобий бўлса, такрорий даволаш курсини ўтказиш керак.\nАнгилоз, тениоз (бошқа паразит инвазиялар билан боғлиқ бўлган): катталар ва 2 ёшдан ошган болалар учун суткалик доза 400 мг, яъни 10 мл ни (1х10 мл флакон суспензия) ташкил қилади. Даволашнинг давомийлиги: камида кетма-кет 3 кун давомида такрорланадиган бир суткалик доза.\nАнгилоз ва тениоз ҳолларида, хусусан агарда ахлатнинг паразитологик таҳлили натижалари даволашдан сўнг 3 ҳафта ўтганидан кейин ижобий бўлса, такрорий даволаш курсини ўтказиш керак.\nЛямблиоз: болалар учун суткалик доза 400 мг, яъни 10 мл ни (1х10 мл флакон суспензия) ташкил қилади. Даволашнинг давомийлиги: камида кетма-кет 5 кун давомида такрорланадиган бир суткалик доза.\nКатталар учун: 800 мг, яъни 20 мл ни (2х10 мл флакон суспензия), кунига иккита бир марталик дозага бўлиб. Даволашнинг давомийлиги: бир марталик доза эрталаб ва кечқурун, касаллик белгиларининг жиддийлигига ва даволанишни қанчалик тез бошланишига қараб 10-15 кун давомида.\nМеъда-ичак бузилишлари (диарея, қусиш, қорин оғриғи), бош айланиши, бош оғриғи, узоқ вақт қўлланганида гипертермия, вақтинчалик сочларнинг тўкилиши, тери тошмалари бўлиши мумкин.\nСимптомлари: ножўя таъсирларининг белгилари кучайиши мумкин.\nҚуруқ, ёруғликдан ҳимояланган жойда, 8 дан 15° С гача бўлган ҳароратда.


Бош саҳифа Ўзбек зиёлилариЎткир Ҳошимов (1941-2013)\nЎзбекистон халқ ёзувчиси Ўткир Ҳошимов Тошкентнинг Дўмбиробод даҳасида 1941 йилнинг 5 августида таваллуд топган бўлиб, болалиги уруш қийинчиликлари, муҳтожликлари даврида кечган. Шу туфайли у ўрта мактабни аъло баҳолар билан битирган бўлса ҳам оилавий шароити юзасидан ишлаб туриб ўқишга мажбур бўлган. Тошкент Давлат университети журналистика факультетининг сиртқи бўлимида ўқиш билан «Темирйўлчи», «Тошкент ҳақиқати», «Қизил Ўзбекистон» каби газеталарда турли юмушларни бажарган.\n1966—1982 йилларда «Тошкент оқшоми» газетасида бўлим мудири, 1982—1985 йилларда Ғ. Ғулом номидаги нашриётда бош муҳаррир ўринбосари, 1985 йилдан бошлаб эса «Шарқ юлдузи» журналининг бош муҳаррири бўлиб ишлаб келади. У Ўзбекистон Республикаси Олий Мажлиси депутати ҳамда Матбуот ва ахборот қўмитасининг раиси бўлиб ҳам ишлаган.\nЎткир Ҳошимов ижоди публицистикадан бошланган бўлиб, биринчи китоби 1962 йилда «Пўлат чавандоз» номи билан босилиб чиққан. Унинг илк ҳикояси эса 1963 йили «Тўрт мактуб» номи билан чоп этилган. Кейинчалик мазкур ҳикоя асосида «Чўл ҳавоси» (1963) қиссаси яратилган. Мазкур қисса ҳақида устоз Абдулла Қаҳҳордан олинган мактуб, ёш адиб илҳомига илҳом қўшди, далда берди. Шундан сўнг унинг «Одамлар нима деркин», «Шамол эсаверади» қиссалари майдонга келди. Айниқса, адибнинг «Баҳор қайтмайди» (1970), «Қалбингга қулоқ сол» (1973) каби қиссалари ёзувчига шуҳрат келтирди. 1976 йилда мазкур асарлар муаллифи Республика Ёшлар мукофотига сазовор бўлди.\nАдиб «Нур борки, соя бор» (1976) романида жамият ижтимоий ҳаётидаги иллатларни, турғунликнинг моҳиятини очиш асносида даврнинг муҳим маънавий-ахлоқий масалаларини кўтариб чиқди. Шундан сўнг у яна бир гўзал асарни — Ўзбекистон Ёзувчилар уюшмасининг Ойбек мукофоти билан тақдирланган «Дунёнинг ишлари» (1982) қиссасини яратиб, маънавият ҳақидаги баҳсни давом эттирди.\nЎткир Ҳошимов ижодида «Икки эшик ораси» романи алоҳида аҳамиятга эга бўлди. Унда адиб қарийб қирқ йиллик даврни ўз ичига олган ва бир қатор чигал ҳамда мураккаб тақдирлар мисолида ўз халқининг тарихий қисматини маҳорат билан умумлаштириб берди. Шу туфайли ҳам Ў. Ҳошимов романи 1986 йилда Ҳамза номидаги Республика Давлат мукофотига сазовор бўлди.\nЎткир Ҳошимов ҳикоя жанрида ҳам унумли ижод қилган. Хусусан, унинг «Муҳаббат», «Деҳқоннинг бир куни», «Урушнинг сўнгги қурбони», «Ўзбек иши» каби асарлари ўзбек ҳикоячилиги ривожига салмоқли ҳисса бўлиб қўшилди. Унинг «Қалбнинг оппоқ дафтари», «Муқаддас қасамни бузганлар», «Авлодларга нима деймиз», «Мантиқ қани?», «Давлат сири» каби мақолалари эса сўнгги йиллар ўзбек публицистикасининг ютуқларидан бири бўлди.\nЎткир Ҳошимов моҳир ҳикоянавис, қиссанавис, романнавис ва публицистгина эмас, драматург сифатида ҳам замонавий адабиёт ривожига таъсир кўрсатди. Унинг «Ҳазон бўлган баҳор», «Тўйлар муборак», «Виждон дориси», «Инсон садоқати», «Қатағон» драма ва комедиялари Республика театрлари саҳналаридан муносиб ўрин эгаллаган. «Дафтар ҳошиясидаги битиклар» (2001) китоби ижтимоий-маънавий ҳаётда муайян из қолдирган.\nЎткир Ҳошимов таржимон сифатида О. Берггольц, С. Цвейг, Мустай Карим, В. Шукшин асарларини ўзбек тилига ағдарган. Унинг энг яхши ва сара асарлари рус ва бошқа тилларга таржима этилган. Адибнинг жами нашр этилган асарлари элликдан ортиқ бўлиб, уларнинг умумий тиражи қарийб икки миллиондан ошади. Ў. Ҳошимовга самарали ижодий меҳнати учун 1991 йили «Ўзбекистон халқ ёзувчиси» фахрий унвони берилган. «Меҳнат шуҳрати» (1996), «Буюк хизматлари учун» (2001) орденлари билан мукофотланган. 2013 йил 24 май куни Тошкент шаҳрида вафот этган.\n← Аввалги Аввалги Жўрабек Рамазонов (1983-2014)\nКейинги → Кейинги: Омон Мухтор (1941-2013)


Она тили – ўзлигимиз тимсоли | O'zLiDeP\nДавлат харидлари бўйича жавобгарлик кучайтирилади\nХизматлар соҳасини ривожлантириш келгуси йилги устувор йўналиш этиб белгиланди\nБайроқ — ҳурлик тимсоли, эзгулик, тинчлик рамзи\nO'zLiDeP фракцияси: Давлат бюджети маблағлари қандай мақсадларга сарфланди?\nОна тили – ўзлигимиз тимсоли\nO`zLiDeP Жиззах вилоят Кенгаши томонидан “Ўзбек тили куни” байрами муносабати билан ташкилотларда, бошланғич партия ташкилотларида санитария қоидаларига амал қилган ҳолда бир қатор тадбирлар ташкил этилди.\nТил инсонга Аллоҳ томондан ато этилган энг азиз неъматлардан биридир. Дунё халқлари мулоқот қиладиган минглаб тиллар ичида ўзбек тили ўз жозибадорлиги, оҳангдорлиги, луғавий бойлиги билан алоҳида ажралиб туради. Она тилимиз инсон шууридан ўтган фикру ўйларни, қалбимиздан кечаётган барча туйғуларни беками-кўст ифодалаб бера оладиган буюк тиллардан биридир.\nКўзи ожизлар вилоят кутубхонасида бўлиб ўтган давра суҳбатида иштирок этган партия фаоллари, воҳа ижодкорлари, ёшлар она тилимизнинг ҳаётимизда тутган ўрни, унинг ривожига улкан ҳисса қўшган аждодларимиз фаолияти ҳамда истиқлол йилларида, жумладан янги реносансс даврининг бошланиши, деб аталаётган сўнгги йилларда маънавиятимиз, адабиётимиз ҳамда она тилимизга қаратилаётган эътибор ҳақида сўз юритдилар.\n- Президентимиз Шавкат Мирзиёеевнинг Бирлашган Миллатлар Ташкилоти Бош Ассамблеясининг 75 сессиясида ўзбек тилида нутқ сўзлагани улкан тарихий воқеа бўлди, - дейди партия вилоят Кенгаши мафкуравий тарғибот ва ташвиқот бўлими мудири Акрам Исомов. – Давлатимиз раҳбарининг китобхонликка, тилимизга эътибори барчамизга ибрат. Байрам муносабати билан бўлиб ўтаётган тадбирларда шу сабаб бу борадаги камчилик ва муаммоларга ҳам тўхталиб ўтилмоқда. Турли хил тадбиркорлик субъектлари номлашда, ўзаро мулоқотда тилимизга эътиборли бўлиш, мавжуд камчиликларни партиявий воситалар билан бартараф этишга ҳисса қўшиш барчамизнинг бурчимиз. Боиси, она тилимиз ўзлигимиз тимсолидир.\nТадбир давомида кутубхона китоб фондини бойитиш мақсадида партия вилоят Кенгаши ходимлари томонидан янги нашрлар тақдим этилди ҳамда мазкур муассасада фаолият кўрсатаётган бошланғич партия ташкилоти фаолларига эсталик совғалари топширилди.\nO`zLiDeP Жиззах вилоят Кенгаши\nАграр соҳа натижадорлиги илм-фан орқали таъминланади\nКонституция фахримиз ва ғуруримиз\nКонституция - эркин ва фаровон ҳаётимиз пойдеворидир\nҲеч ким меҳр ва эътибордан четда эмас!\nҚашқадарёда халқаро ногиронлар кунига бағишлаб хайрия тадбири ўтказилди\nБугунги замон барча соҳалар қаторида илм-фанни ҳам янги босқичга кўтаришни талаб қилмоқда. Зотан, ...\nO`zLiDeP Тошкент шаҳар Кенгаши ва Тошкент давлат шарқшунослик университети билан ҳамкорликда ...\nO‘zLiDeP Сиёсий Кенгаши Ижроия қўмитаси томонидан Ўзбекистон Республикаси Конституцияси қабул ...


UCell: Янги мижозларга хизмат кўрсатишга тайёрмиз\nТошкентдаги Билайн биноси олдидаги 17 июлги манзара.\nЎзбекистонда МТС алоқаси узилиши нафақат бу ширкат ва унинг абонентлари, балки рақиб мобил компанияларни ҳам саросимага солиб қўйди. Алоқа узилишини эшитган МТС абонентлари тўда-тўда бўлиб Билайн, UCell ва бошқа ширкатлар эшиги олдида навбатга чизилди. Айни пайтда бу компаниялар МТСнинг миллионлаб собиқ абонентига хизмат кўрсатишда қийинчиликлар юзага келмаслигини айтишмоқда.\nЎзбекистон алоқа ва ахборотлаштириш агентлиги 17 июл куни соат 18 дан бошлаб “Ўздунробита” лицензиясини 10 кунга бекор қилиши ҳақидаги хабар кўпчиликни саросимага солиб қўйди. Абонентларнинг айтишича, бу ҳақда на МТС, на расмийлар олдиндан огоҳлантирган. МТС-Ўзбекистон ширкатининг Интернет саҳифаси ишдан чиққани боис, бу ҳақда Facebook даги саҳифаси орқали эълон қилди.\nШу сабабдан МТСнинг 9,5 миллион абонентининг аксари бу ҳақда ўзаро тарқалган миш-мишларга таянишга мажбур. Лекин шунга қарамасдан, кундалик ҳаётни мобил телефонисиз тасаввур қила олмай қолган минглаб МТС мижозлари 17 июл куни бошқа мобил алоқа компаниялари эишклари олдида турнақатор бўлишди.\nОзодликка жавоб берган ўзбекистонликларнинг аксари МТС-Ўзбекистон лицензияси тортиб олинаётган, оқибатда алоқа тўхташи ҳақида бехабарлигини айтмоқда.\nФарғоналик Абдулазиз МТСда алоқа тўхтатиши ҳақида кўчадаги миш-мишлардан эшитиши биланоқ янги сим-карта сотиб олганини айтади.\nЎзбекистонда, бошқа давлатлардан фарқли ўлароқ, сим-карта сотиб олиш учун абонент бўлгич шахсан мобил алоқа ширкати шўхбасига бориб, паспортини тақдим этиши ва маълум вақт оладиган жараёндан ўтиши лозимлиги вазиятни қийинлаштирмоқда ва навбатларнинг катталашишига сабаб бўлмоқда.\nБилайн, UCell ва бошқа ширкатлар потенциал мижозларга янги рақамларни очишга улгурмаяпти.\nБилайн ширкати 17 июл куни иш куни соат 22:00 гача узайтирди.\nАбдулазизга ўхшаган собиқ МТС мижозларининг оммавий тарзда бошқа ширкатларга ўтиб кетаётгани техник носозликларга ҳам сабаб бўлиши борасида хавотир билдирилаётган эди.\nUcell мобил оператори эгаси ҳисобланган Швециянинг TeliaSonera ширкати вице президенти Сисилия Эдстром, Озодлик билан суҳбатда, Ўзбекистондаги шўъба корхона янги мижозлар миллионларни ташкил қилган тақдирда ҳам бемалол хизмат кўрсата олишини билдирди.\n- Ucell кейинги бир неча йил мобайнида тармоқларини ривожлантириш учун катта сармояларни ётқизди ва мижозларга хизмат кўрсатиш имкониятларини кенгайтирди. Ўйлашимча, Ucell келгусида ҳам мижозлар сони кўпайишига тайёрдир, деди TeliaSonera ширкати вице президенти.\nСисилия Эдстром МТС ширкати лицензияси тўхтатилаётгани Ucell учун қўшимча мижозлар олиб келиши эҳтимоллари тўғрисида изоҳ беришдан тийилди. Айни пайтда TeliaSonera вакили Ўзбекистонда телекоммуникация соҳасида ишлайдиган хорижий сармоядорга нисбатан авж олган таъқиблар юзасидан фикр билдирмасликни ҳам маъқул кўрди.\nМТС-Ўзбекистон маркетинг департаменти абонентларни алоқа ўчирилиши ҳақда SMS орқали огоҳлантиришини билдирди.\nМТС-Ўзбекистон муаммолари ўтган ойда “Ўздунробита” бош директори Беҳзод Аҳмедовнинг мамлакатдан қочиб кетгани тўғрисидаги хабарлар ортидан пайдо бўлди.\nЎзбекистон Бош прокуратураси Беҳзод Аҳмедовни молиявий қаллобликларда айблаб, халқаро қидирувга берган. Айни пайтда Ўзбекистон расмийлари МТС раҳбариятини Беҳзод Аҳмедовни яшираётганликда ҳам айбламоқда.


hidoyat.uz – “Мовароуннаҳр” нашриётининг сайти - Мўмин банда силаи раҳмни узмайди\nМўмин банда силаи раҳмни узмайди\n"(Эй Муҳаммад!) Ахир, Сизга Раббингиз томонидан нозил қилинган нарса аниқ ҳақиқат эканини биладиган киши (маънан) кўр кимсага ўхшайдими? (Бу оятлардан) албатта, ақл эгаларигина эслатма олурлар. Улар Аллоҳга берган аҳдларига вафо қиладиган ва “Ал-Мийсоқ”ни (ваъдани) бузмайдиганлардир. Улар Аллоҳ боғланишга буюрган нарсаларни (яъни қариндошлар билан алоқани) боғлайдилар, Парвардигорларидан қўрқадилар ва (охиратда) ҳисоб-китобнинг нохуш кечишидан чўчийдилар. Парвардигорларининг “юзини” истаб, (турли машаққатларга) сабр қилиб, намозларини баркамол адо этган ва Биз ризқ қилиб берган нарсалардан хуфёна ва ошкора эҳсон қилган ҳамда ёмонликка яхшилик қайтарадиган зотлар, айнан ўшалар учун дунё оқибати (жаннат) бордир" (Раъд, 19–22).\nЭй Муҳаммад (алайҳиссалом), Раббингиз сизга нозил этган Каломнинг ҳақлигини, яъни унда шак-шубҳа, ноаниқлик, зиддият йўқлигини биладиган билан қалби кўр, билмайдиган, ё ҳақни билса-да, унга бўйсунмайдиган тенг бўладими? Қуръони каримда келган барча хабарлар ҳақдир. Ундаги амр ва қайтариқлар адолатлидир. Аллоҳ таоло бундай огоҳлантиради: “Раббингиз сўзи ростлик ва адолат жиҳатидан камолга етди. Унинг сўзларини ўзгартирувчи (куч) йўқ. У эшитувчи ва билувчидир” (Анъом, 115). Сиз етказган нарсаларни қалбан тасдиқ этган киши билан уни тасдиқ этмаган ва унга эргашмаган ҳидоятсиз кимса баробар бўла олурми? “Дўзах аҳли билан жаннат аҳли баробар бўлмас. Жаннат аҳли (қиёматда) ютуққа эришувчи зотлардир” (Ҳашр, 20).\nҚуръони каримдан қалби салим, ақл соҳиблари насиҳат олур. Улар мўминлардир. Қалби пок киши ҳаётга ақл кўзи билан қарайди ва Аллоҳ таолонинг борлиги ва танҳо илоҳлигига имон келтиради.\nОятда ақл соҳибларининг бир қанча сифатлари баён этилди:\n"Улар Аллоҳга берган аҳдларига вафо қиладиган ва “Ал-Мийсоқ”ни (ваъдани) бузмайдиганлардир".\nЎзлари билан Аллоҳ таоло ўртасидаги ҳамда бир-бирлари орасидаги аҳдга вафо қиладилар. Гуноҳларидан тавба қилиш иккинчи бор ўша гуноҳни такрорламасликка аҳд қилиш бўлади. “Мийсоқ” Аллоҳ таоло билан банда ўртасидаги аҳддир (Имом Насафий).\n“Ал-Мийсоқ”дан мурод гувоҳликдир. Аллоҳ таоло бу дунёда туғилажак барча инсонларнинг руҳига: “Мен Раббингиз эмасманми?” (деди). (Улар): “Йўқ! (Раббимизсан!) Гувоҳлик бердик”, дейишди (172-оят).\n"Улар Аллоҳ боғланишга буюрган нарсаларни (яъни қариндошлар билан алоқани) боғлайдилар".\nМўминлар силаи раҳмни узмайдилар. Ҳадисда: “Силаи раҳм қилмаган, яъни қариндошларидан алоқани узган одам жаннатга кирмайди...” дейилган (Имом Бухорий ва Имом Муслим ривояти).\nСилаи раҳм яқин қариндошлар билан доимий борди-келдини узмай туришгина эмас, балки узоқлашиб кетган қариндошлар ҳолидан хабар олиш ҳамдир.\nИбн Касир (раҳматуллоҳи алайҳ): “Барча Пайғамбарларга имон келтириш ҳам силаи раҳмдир”, дейди. Имони мустаҳкам мўмин бандалар билан доимий алоқа боғлаб туриш, ўз имконияти даражасида бир-бирларига эҳсон қилиш, раҳм-шафқат кўрсатиш, салом бериш, касал бўлса ҳол сўраш, қўшничилик ҳақларига риоя этиш, сафарда яхши ҳамроҳлик қилиш ҳам Аллоҳ таоло амр этган амаллар жумласидандир.\n"Парвардигорларидан қўрқадилар ва (охиратда) ҳисоб-китобнинг нохуш кечишидан чўчийдилар".\nМўмин банда Раббисидан қўрқиб, охиратда гуноҳкор бандаларга берилажак жазолар борлигини ҳар дақиқа эслаб, қалби титраб туради. У Аллоҳ таоло наҳй этган, ҳаром қилинган нарсалардан, маъсиятлардан тийилгани ҳолида Раббисининг раҳматидан умидвор бўлади.\n"Парвардигорларининг “юзини” истаб, (турли машаққатларга) сабр қилиб, намозларини баркамол адо этган, ва Биз ризқ қилиб берган нарсалардан хуфёна ва ошкора эҳсон қилган ҳамда ёмонликка яхшилик қайтарадиган зотлар, айнан ўшалар учун дунё оқибати – жаннат бордир. (Закот каби бандаларнинг зиммасига фарз ё вожиб бўлган молиявий ибодатлар ошкора, ихтиёрий нафл садақа, эҳсонлар хуфёна садақаларга киради.)\nАллоҳ таоло барчамизни ана шундай сифатларга эга бўлган мўминлар жумласидан қилсин!\n425 марта ўқилган.


Наврўз айёмингиз муборак, азиз юртдошлар! / Olamsport.com\n21 мар 07:00\nНаврўз айёмингиз муборак, азиз юртдошлар!\nТеглар : НаврўзБайрамЎзбекистон\nБугун, 21 март миллий ва қадимий байрамимиз Наврўз нишонланадиган кун!\nНаврўз халқимизнинг энг севимли байрамларидан бири ҳисобланади. Чин маънода баҳор байрами. Бунда дастурхонлар ноз-неъматларга тўлиб тошади, деярли ҳар бир ўзбек хонадонида дошқозонларда сумалак қайнайди. Ёшларни айтмайсизми, қизлар сочларига жамалак тақишади, болажонлар эса қўлларига варракни олиб қир-адирларга ошиқишади.\nШундай ажиб ва қутлуғ кун барчамизга муборак бўлсин! Наврўз байрамини ўз уйимизда, оиламиз даврасида нишонлаймиз. Сиз азизларни сайтимизнинг барча ходимлари номидан табриклаймиз. Наврўз байраминингиз муборак бўлсин, азиз юртдошлар!!!


Бир сафдамиз 18.04.2020 13:33\nОзарбайжон Ўзбекистонга гуманитар ёрдам ажратди\nОзарбайжон дунё учун оғир кунлар давом этаётган бир пайтда коронавирус пандемиясига қарши курашда Ўзбекистон билан бир сафда эканини намойиш этди.\nЎзбекистон билан дўстона муносабатлар ўрнатган расмий Боку Туркий тилли давлатлар кенгашида ҳам юқори муносабатларни кенгайтирмоқда.\nҚайд этиш керакки, Озарбайжон Республикаси Президенти, Туркий тилли давлатлар ҳамкорлик Кенгаши раиси Илҳом Алиевнинг ташаббуси билан 10 апрель куни видоеконференция воситасида ушбу кенгашнинг фавқулодда саммити ўтказилди. Бу коронавирус пандемиясига қарши халқаро ташкилотлар ичида биринчи бўлиб туркий тилли давлатлар бирлашган илк муҳим ҳодиса бўлди. Видеоконференцияда туркий давлатлар пандемияга қарши кураш чораларини амалга ошириш муносабати билан умумий тўхтамга келишди.\nОзарбайжон Республикаси Президенти Илҳом Алиев топшириғига кўра, қардош Ўзбекистон халқига гуманитар ёрдам тариқасида Озарбайжон давлатининг махсус тиббий жиҳозлари жўнатилди.\nЎзбекистондаги Озарбайжон элчихонаси хабарига кўра, гуманитар ёрдам бир мартали шприцлар, бир мартали бахила, кўрпа тўшак, антисептик воситалар, дезинфекция эритмалари, суюқ совун, қаттиқ совун ва тиббиёт спиртларини ўз ичига олган.\nГуманитар юкни Ўзбекистондаги Озарбайжон элчихонаси ходимлари, Ўзбекистоннинг ваколатли вакиллари кутиб олишди.\nМазкур қадам Озарбайжон халқи ҳамда давлатининг Ўзбекистон билан дўстона ва қардошлик муносабатларининг намойиши ҳамдир.\nЭслатиб ўтамиз, бундан бир неча кун олдин Ўзбекистон Президентининг топшириғига асосан Озарбайжонга коронавирус COVID-19 касаллиги тарқалишини бартараф этиш учун таркибида зарур бўлган тиббий буюмлар ва воситалар бўлган гуманитар ёрдам жўнатилган эди.


27.10.2020 18:04 0 3880\nТошкент шаҳар иқтисодий суди бир хўжалик юритувчи субъектдан бошқаси фойдасига 66.683.43 АҚШ доллари ва 4.993.632 сўм миқдорида қарздорликни ундиришни белгилаганди. Суд ҳужжати ижроси МИБнинг (Мажбурий ижро бюроси) Юнусобод туман бўлими чекига тушди. Бироқ давлат ижрочиси қанча ҳаракат қилмасин — иш олдинга силжигани йўқ. Қарздор корхона мутасаддиларига яхши гапирди, тартиб-қоидаларни тушунтирди, ихтиёрий муддат берди — натижа бўлса, қани?!\nМИБчи «қарздор томон гапга кирмас экан, бор-э», деб кетворармиди?! Яхши гап, тушунтиришлар кор қилмагач, қарздор корхона балансини «тит-питисини» чиқариши жараёнида буюк физик Архимед каби «эврика!» деворган бўлса, ажабмас. Чунки қарздор корхонанинг «Mercedes Benz AMG» русумли автотранспорти борлиги аён бўлди-да. Бу ёғига ишлар осон кўчди: қимматбаҳо машинани хатлагани ҳамоно «пул йўқ» деб турган корхона мутасаддилари «йўқни йўндириб», керакли маблағни топди ва ундирувчи ҳисоб-рақамига ўтказиб берди.\nМИБчилар ижро жараёнида қарздорларнинг нозик жойидан тутишни билади-и...\nсуд МИБ қарздор\nАвто Кеча, 22:06


Добавлено: 02.05.2016, 10:42\nЭркак кишининг аёлни ташлаб кетишига нима сабаб бўлади? “Еlle.ru” нашри қуйида сизни шундай ҳаракатлар билан таништиради.\nЭркак киши қандай бўлса, шундайлигича қабул қилишларини истайди. Уни ўзгартиришга, тарбиялашга ҳаракат қилинадиган бўлса, бунинг охири яхшилик билан тугамайди.\nҲали танишганингизга бир ҳафта бўлмай, бутун дунё янгиликларини гапиришдан тўхтамасангиз, орадан бир ой ўтар-ўтмас, сизни кўрганда севган инсонингизнинг энсаси қотиб, боши оғрийдиган бўлиб қолади ва сиздан узоқроққа қочишга ҳаракат қилади. Севган кўрсатувларингиз ҳақидаги фикрларингизни, турли миш-мишларни дугонангиз билан ўртоқлашганингиз маъқул.\nАгар ёнингиздаги инсон билан мусобақалашиш сизга хос хусусият бўлса, яъни кўпроқ пул топишга, машинани яхши бошқаришга ҳаракат қиладиган бўлсангиз, ўзингиз сезмаган ҳолда эркак билан рақобатга киришиб кетасиз. Жуда кам ҳоллардагина бундай рақобат яхшиликка олиб келади. Эркак киши аёлнинг ёнида ўзини бўш қўйгиси, дунё ташвишларидан дам олгиси келади. Аммо аёл уни янгидан-янги чўққиларни забт этишга, ўзидан қолиб кетмасликка ундайдиган, муносабатлар романтик тус олмай, мусобақага айланиб кетадиган бўлса, эркак бундай муносабатлардан тез чарчайди.\n4. Ўта эркинлик ҳисси\nМустақил ва омадли “бизнес леди” эркакни ўзига тортадиган бўлса, ҳукмбардор ва муросага келмайдиган “темир аёл” чўчитиб, ўзидан итаради. Агар ресторанда еган овқатингиз учун пул тўлай олсангиз, оғир юкларни кўтариш, уйдаги барча эркак киши бажариши лозим бўлган юмушларни бажариш қўлингиздан келадиган бўлса, ёнингизда кучли жинс вакили бўлиш шартмикан? Ҳеч бўлмаганда маълум муддатга елкангиздаги оғир ишларни бажаришни ундан илтимос қилинг, шундан кейин у ўзини керакли инсон деб ҳис қилади ва ёнингиздан кетмасликка ҳаракат қилади.\n5. Ўтмишни унута олмаслик\nҲар бир йигит уйлангунга қадар қизлар билан гаплашади, бахтини топишга ҳаракат қилади. Агар унинг илгари гаплашган қизини қайта-қайта эслатиб, тинчлик бермасангиз, бундай муносабат унинг кўнглини тезда совитади ва ростдан ҳам унинг олдига қайтиб кетиши мумкин.\n6. Юмор ҳиссининг йўқлиги


Ўктам Мирзаёр. Куёв (ҳикоя) | www.ziyouz.uz\nБош саҳифа Ўзбек насри онлайн антологиясиЎктам Мирзаёр (1956)Ўктам Мирзаёр. Куёв (ҳикоя)\n– Ҳиҳ, падумаеш, хотиржам бўлишга бало борми, – дея даъфатан шанғиллади Флора. Сўнг, лабини буриб, чақчайганча эрига тикилиб кўнглидагини тўкишда давом этди: – Динарага куёв топишни қачон ўйлайсиз? Шогирдларим, шогирдларим дейсиз нуқул. Қирқ икки ёшингизда кўрган қизингиз-а! Пешонангизда бори шу, – у ўтирган жойида белига чап қўлини тираб, ўнг қўлининг кўрсатгич бармоғини ҳавода ўйнатиб, овозини хириллагунича қўйиб дона-дона қилиб таъкидлади, – Бўй… етиб…қолди! Бундоқ, унинг тақдирини ҳам ўйлаш керак. Тўхтанг-тўхтанг, шогирдларингиз орасида пичоққа илинадигани борми ўзи? Ҳаммаси ҳам ўзингизга ўхша¬магандир-а?!\n– Нима қилибди. Ўзингиз авлиёмидингиз. Сизни одам қилган мана мен, – у ҳалигина ҳавода қиличдай ўйнатиб турган бармоғини кўксига қадади, – мен бўлмаганимда… ух, неблогодарний одамнинг хуниги, эсингиздан чиқибди-да, а? – деди важоҳат билан чўзиб.\n– С. С. С. Собиров, мана, ҳозир сўраймиз… – Ало, Сапар Назарович! Ваалайкум ассалом, хизматлар билан чарчамаяпсизми укажон? – деди у айёрона, – домлангиз билан суҳбатлашиб ўтириб, бир фикр каллага келди. Шогирдларингиздан тузукроғи борми? Вой ўлай, ундай деманг, домлангизнинг шогирдлари сизникиям, ўша жулдурвоқиларни оёққа қўйиш учун озмунча меҳнатингиз цингаяптими. Бундай, пичоққа илинадигани бўлса, дегандим. Қаердан бўлиши шарт эмас, одам қилиб оламиз. Мақсадми? Кейин айтаман. Йўқ, лавозимга эмас, бўш жой йўқ-ку оповси, шахсий масалада. Юборайми, дейсизми. Яхши бўлардию, аммо уларнинг ҳаммасини бирор баҳона билан тўплаб, бир-бир солиштириб, кўрсам, танишсам, девдим-да. Бизникидами? Йўқ, керакмас, юборманг, дастурхон, чой-пой дегандай. Меҳмон кутадиган аввалги қувватим йўқ, укажон, майли, бир иложини топинг, хайр.\nСобировга Илмнинг «и» ҳарфи ҳам бегона. Ҳар йили бир-икки такасалтангни ўқишга тиқиб кун кўради. Эшикдан ҳайдасанг тешикдан бош суқади. Хуфя режалар бобида Флоранинг иттифоқдоши. Стратегияни Флора белгилайди, амалиёт Собировники. Имтиҳон пайтида гаплашилганларни “бункир” қилиш, “шатакка олиш”, яна алламбало усулларни ўйлаб топганлар ҳам шулар. Флора барча қалтис ишларини ана шу лўттибоз Собиров орқали битиради.\nШу шогирдида адашди-да! Туппа-тузук мақолалар ёзиб юрарди, кейин билса, улар “чанглатилган” экан. Бир куни унинг таъзирини бермоқчи бўлиб, номзодлик иши учун манба бўлган китобларни тўплади. Қаршисига ўтқазиб олиб, аямай тузлади. Охири вужудидан совуқ тер чиқиб кетган Сапарвой: “Домла, одамдан одам туғилганидек, китобдан китоб туғилади-да” деб туллаклик йўлига ўтди. Бирор чора кўришга кечиккан домла унинг илмий иши кунлари деярли тилини тишлаб юрди.\nЯқинда институт бўйича “Ёш тадқиқотчи” клуби аъзоларининг маърузалари тингланади. Ҳой-наҳой, Собиров Флорани хабардор қилади. У эса, бир нарсани баҳона қилиб, куёв танлашга боради. Вой ярамас..!\n– Домла, балки, анжумандан кейин…– деди нафаси ичига тушиб. Шу дам ўзини илмда рақобатлашиб юрган дўстларидан енгилиб қоладигандай ҳис этди.\nАбдурашид домланинг раъйини қайтара олмасди. Унинг “ўзимнинг ўрнимга”дегани кўнглини сирли ўртаб ўтди. Ажабтовур фикрлар кун бўйи оромини бузиб юрди. Нусха кўчириш учун қолдирган «Иқтисодда мувозанатнинг бузилиш оқибатлари» мавзусидаги маъруза матнини олиб, бир нусхасини кенгаш ҳайъатига қолдиргач, ётоғига кетди.\nҲайъат раиси маърузачиларни номма-ном минбарга таклиф этди. Собиров эса Флоранинг биқинига қапишиб, агентлик фаолиятини бошлаб юборганига анча бўлганди. Маърузачиларнинг кийинишидан тортиб, нотиқлигигача, бўйи-бастию… хуллас ҳамма ўлчамлари таҳлил этилмоқда…\n– Эй, нима, мен ичкуёвмидимки… Йўқ-йўқ, бунақаси кетмайди. Ҳозироқ бу масалани бир ёқлик қилиш керак. Ижарада турсак, турамизки, бу ерда турмаймиз. Мени шунчалар орсиз, деб ўйлаяпсизми?\nОнаси шундай ўргатган эди. Қизни ўз измига бўй- сўндирганидан кўнгли ўсган Абдурашиднинг шу орада мансаби ҳам ўсиб қолди. Ёш бўлишига қарамай, кафедрага етакчи мутахассис лавозимига таклиф қилинди. Диплом ҳимоясидан кейин тўй ҳам бошланадиган бўлди. Тўйдан олдин ундоқ қиладурман, бундоқ бўладур, деб керилган Флорахоним эл кўзи учун аввал Талабалар шаҳарчасидаги кафеда камтаргина, кейин қишлоқда тўй ўтказишга қарор қилди. Муборак бўлсинга хотин-халаж, қўни-қўшни йиғилди, дегунча Флорахоним тўтидай битта гапни такрорлайди: “Тўйни каттароқ ўтказайлик, эл кўзига камтарроқ бўлгани яхши, домлага гап тегиб қолмасин…”\nБир ўзи тўй ташвиши билан у ёққа, бу ёққа югуравериб, Флоранинг юраги доғланиб кетди. Эр жониворнинг сўлиган савлати жигарини эзди. Куёвидан ололмаган ўчини тўйдан кейин домладан олиб, шу доғни «ўхшатиб» ювишни дилига тугиб қўйди. Аммо шу кунларда тўйнинг ташвиши бир ўзига қолиб кетгани боис, кўзини шашт билан қисганича, каловланиб, “ух, неблогодарний одамнинг хуниги”, дея у хонадан бу хонага зувиллаб бориб келиб юрибди. Қариндош-уруғсиз тўй қилиш осон дейсизми?! Собиров бечора мардлиги тутиб: “Сиз тўйни бошлайверинг, хизматни мана, мен қилай-да” деб керилган эди. Ўйламай гапирган оғримай ўлар, деганидек, хотини билан эртадан то шомга қадар шунча ҳаракат қилмасин, тўйнинг ташвишини адо қила олмаяпти. Ҳали униси кам, ҳали буниси…Флорахоним масаланинг бу жиҳатини ўйламаган экан! Шундай кунларда ёнида турадиган маслакдошлари, ака-укаси, жонкуяр синглиси бўлмаганидан ўксиди. Ёлғизлик алами дилини кесди. Аммо ичига ютди…\nВақт самарасиз ўтгани сайин Флорахоним сиқилиб кетяпти. Бу ёқда Чилонзор метроси ёнидаги қизига атаб олган уй ҳам ҳувиллаб ётибди. Куёв жонивор ҳеч кимнинг гапига кирмайди. Лоақал кўнгли учун “Ойижон, овора бўлибсиз-да” ҳам демади. Одамни шарманда қилиб, ижарада яшаяпти. Шуларни эслагани сари хонимнинг ичагигача ачиб кетади. “ Ўргилдим ғурурингдан! Ҳали бурнингдан тўқамни ўтказиб олай, кўрсатаман сен галварсга. Кимнинг орқасидан одам бўлиб юрганингни билмабсан …” деган фасодли ғазаб аввал миясининг орқа томонини жазиллатиб, сўнг кўзининг гардишини ачиштириб, қорачўғида ўтдай яшнади. Хоним шундай дамларда йўлиққанни еб-ютишга тайёр арслондай ҳурпайиб кетади. Жойида соатлаб қилт этмай ўтиради.\nАяси Собировнинг бундай таниш ялтоқланишидан хиёл ҳушёр тортиб, хушламай турди. Шунчаки хабар олгани келмагандир, ё, тўйда қилган хизматлари эсдан чиқмасдан бирор нозикроқ илтимос билан келган…. Ё…\n– Менга қаранг, тезлик билан ҳаракат қилиш керак, бу имкониятни қўлдан бой бермайлик…\n– Биладиганларнинг оғзини исканг, домлангизга қараб ўтирманг, оламни сув босса ҳам у кишининг тўпиғига чиқмайди. Ишхонага қайтиб боринг, хабарлашиб турайлик. Бирор жўяли фикр чиқса ўзим қўнғироқ қиламан. Йўқ, тўхтанг, топдим, – Флорахоним кўрсаткич бармоғини ҳавога тиркади, – топдим. Эртага домлангизнинг туғилган куни. Э ҳа-я! Тўйдан кейин ортиқча чиқим бўлмасин, девдим. Барибир иложи йўқ кўринади. Бўлди, шундай қиламиз. Рўйхат тузинг. Шу баҳонада хабари бор ҳаммани эртагаёқ чорлаймиз. Биридан бўлмаса, биридан гап чиқади, мана кўрасиз…\n– Эй, бу ёғини менга қўйиб беринг…\nИттифоқчилар шундай қарорга келиб тарқалишди. Флорахоним домла ишдан қайтгунича ич-этини еб бўлди. Келганида ҳам у кишидан бирор жўяли гап ола олмади…. Флорахоним маросим ҳақидаги қарорни ошкор этай, деб турганида,.куёв билан келиннинг ўзи бир қучоқ гул, совға-салом кўтариб кириб келишди.\n– Онанг ўргулсин, бўйларингга қоқиндиқ. Ҳозир йўқлаб турувдик-а! Қани, қани, марҳамат…\n– Биз чет элга кетяпмиз….\n– Шунақа бўлиб қолди, – деди Абдурашид аввал қайнотасини тўрга ўтқазиб, сўнг ёнидан ўзи жой оларкан, – Бир йил давомида аввал Япониядаги нуфузли банкларда навбати билан малака ошириб қайтадиган бўлдим. Илмий иш мавзуси жуда тўғри танланган экан. Интернет орқали анкета тўлғизгандим, савол-жавоблар бўлувди…. Расмий таклифнома ҳам юборишибди….\n– Бу ёқда лавозимга ҳам таклиф қилишибди, деб эшитдик….\n“Ёшлик” журналининг 2010 йил, 11 сонидан олинди.\n← Аввалги Аввалги Ўктам Мирзаёр. Совға (ҳикоя)\nКейинги → Кейинги: Тошкентда чиний оҳанглар янгради


С. Исмоилов: Статистикага ишониб бўлмайди\nТарихда илк бор парламентга ҳисобот бергани келган бош вазир Ш. Мирзиёев танқидлар остида қолди.\nТошкент вилояти Давлат статистика бошқармаси бошлиғи Зиёдбек Йўлдошев суд томонидан порахўрлик, таъмагирлик ва мансабини суиистеъмол қилганликда айбдор, деб топилди. Бу ҳақда NewsUz.com Интернет сайтида берилган хабарда статистика бошқармаси раҳбарига чиқарилган ҳукмда қандай жазо белгилангани айтилмаган.\nБошқарма собиқ раҳбари жиноий жавобгарликка тортилганини Республика статистика қўмитаси ходими тасдиқлади. Қўмитанинг ўзини таништирмаган расмийси Озодлик радиосига Зиёдбек Йўлдошев бир неча ой аввал ишдан олинганини мълум қилди ва бу масала хусусидаги тафсилотларни билиш учун прокуратурага мурожаат қилишни тавсия қилди.\nАйтилишича, Зиёдбек Йўлдошев Тошкент вилоятидаги корхоналардан бирининг ҳисоботларини тасдиқлаб бериш учун пора талаб қилган ва уни олаётган пайтда қўлга олинган.\nЁлғоннинг уч тури: Ёлғон, ғирт ёлғон ва статистика\nДавлат статистика бошқармаси ҳукумат ҳисоботлари учун тақдим қилинадиган рақам ва ахборотлар учун масъул идора ҳисобланади.\nЎзбекистон ҳукумати ҳар ярим йилда Давлат статистика тақдим этган рақам ва ахборотларга асосланган ҳолда ярим йиллик ҳисоботларни эълон қилиб келади. Масалан, иқтисодга оид ҳисоботларда одатда мамалакат ялпи ички маҳсулоти фалон фоизга ошди, ё мамлакатда ярим йил ичида фалон миқдорда иш ўринлари ташкил қилинди ва шу каби ахборотлар бериб борилади.\nЎтган ойда Бош вазир Шавкат Мирзиёев мустақил Ўзбекистон тарихида илк бор бундай ҳисобот билан парламент ялпи мажлисида чиқиш қилди. Бунда депутатлардан баъзилари бош вазир келтирган рақамларга шубҳа билдирди.\nЎзбекистон Эксперт ишчи гуруҳи раҳбари, ҳуқуқшунос Суҳроб Исмоилов Озодлик билан суҳбатда бу каби идораларда коррупциянинг авж олгани билан боғлиқ вазиятни шарҳлар экан, бу ҳолат расмий статистика қанчалик ишончли эканини кўрсатади ва парламент аъзолари ҳукумат раҳбари ҳисоботини шубҳа остига олгани бежиз эмасга ўхшайди, дейди.


18:21 20.08.2019 (Янгиланган 10:07 21.08.2019)\nВалюта курслари эркинлаштирилиши билан у кескин ўзгармайди, чунки Ўзбекистон иқтисоди стабил ривожланиб келмоқда - эксперт фикри.\nТОШКЕНТ, 20 авг - Sputnik. Олдин Ўзбекистон валюта айирбошлаш бозорида иккита валюта курси бор эди. Бири Марказий банк томонидан эълон қилинган, иккинчиси қора бозор нархи. Эркин валюта курси ана шу иккиламчиликни йўқ қилади, деб ҳисоблайди МДҲ молия-банк кенгаши раиси Павел Нефидов.\nИккинчи томондан, Марказий банк кўрсатмаларидан холи бўлган валюта курси - иқтисод ривожланиши учун соғлом асос яратади.\n"Мен валюта курсининг кескин ўзгаришини кутмайман, чунки Ўзбекистон иқтисоди стабил ривожланиб келмоқда ва яқин орада ҳеч қандай "шок" ҳолатлар бўлиши эҳтимолдан узоқ", - дейди Нефидов.\nУчинчидан, қора бозор ўз-ўзидан йўқ бўлиб кетади.\nВа, тўртинчидан, менимча аҳоли жамғармаларини валютага алмаштиришдан олдин яхшилаб ўйлаб кўриши керак, чунки Ўзбекистон иқтисоди самарали ўсиб бормоқда. Шу муносабат билан банкларда ҳам айнан миллий валютада жойлаштирилган депозитлардан яхши даромад таклиф қилиш имкони пайдо бўлади, дейди эксперт.


Жисмоний ва юридик шахсларга тегишли автомототраспорт воситаларини 2019 йилда мажбурий техник кўрикдан ўтказиш тўғрисида\n2684 Хокимият Сурхандарьинской области 05/03/2019 20/03/2019 0\n31 январдаги 54-сон қарори билан тасдиқланган “Транспорт воситаларини мажбурий техник кўрикдан ўтказиш тўғрисида”ги низом ижросини таъминлаш ҳамда 2019 йилда туман ҳудудидаги юридик ва жисмоний шахсларга тегишли бўлган автомототранспорт воситалари ва уларга тиркамаларни мажбурий техник кўрикдан ўтказишни уюшқоқлик билан, сифатли ташкил этилишини таъминлаш мақсадида\n1.Тумандаги барча юридик ва жисмоний шахсларга, шу жумладан хорижий юридик ва жисмоний шахсларга тегишли бўлган ва белгиланган тартибда давлат йўл ҳаракати хавфсизлиги хизмати органларида рўйхатдан ўтказилган транспорт воситалари мажбурий техник кўрикдан ўтказилиши таъминлансин.\n2. Тумандаги автобуслар, микроавтобуслар, автомобиллар, мотоцикллар ва тиркамаларни (кейинги ўринда Транспорт воситалари деб юритилади) давлат техник кўригидан ўтказиш туман ички ишлар бўлимларининг йўл ҳаракати хавфсизлиги гуруҳи (Ф.Алланазаров) зиммасига юклатилсин.\n3.Техник кўрикдан ўтказишда диагностика станциялари, хусусий техник хизмат кўрсатиш станцияларининг созлиги ҳамда харкатланувчи таъмирлаш ва тузатиш устахоналарининг белгиланган тартибда жихозланганлигига алохида эътибор қаратилсин.\n4.2019 йил давомида техник кўрикни уюшқоқлик билан, сифатли ўтказиш мақсадида, туман комиссияси тузилсин. Комиссия аъзоларининг таркиби 1-иловага мувофиқ тасдиқлансин.\n5.2019 йил давомида тумандаги юридик шахсларнинг транспорт воситаларини техник кўрикдан ўтказиш жадвали 2-иловага мувофиқ тасдиқлансин.\n6. Туман ИИБ ЙҲХГ (Ф.Алланазаров)га:\n7. Тумандаги ҳар бир ташкилот, корхона ва муассаса раҳбарлари ҳамда шахсий автомашина эгаларига автотранспорт воситаларининг доимий равишда техник жиҳатдан созлигини таъминлаш ва ўз вақтида техник кўрикдан ўтказиш тавсия этилсин.\n8.Ушбу қарор ижросини назорат қилиш туман ҳокимининг ўринбосари Ж.Шапўлатов зиммасига юклатилсин.


Ёшлар боғи таркибида:\n50 ўринли кинотеатр;\nзамонавий мусиқали фаввора;\nахборот кутубхона маркази;\n2 та кафе (овқатланиш мажмуалари);\nавтотураргоҳ ўрин олган.\nБоғнинг фойдаланилишига топширилишига бағишланган тадбирда вилоят ҳокимли ва вилоят секторлар раҳбарлари, шаҳар ва туманлар ҳокимлари, нуронийлар, фаоллар, ёшлар, кенг жамоатчилик вакиллари иштирок этди.\nТадбирда вилоят ҳокими сўзга чиқиб, туман аҳлини кўркам боғ очилиши билан табриклади ҳамда ташаббускорларга ўз миннатдорчилигини билдирди.\nЁшлар боғининг 18 000 кв. метр ер майдонида Президентимиз ташаббусига асосан “Яшил макон” лойиҳаси доирасида олиб борилаётган кенг кўламли амалий ишларга монанд равишда Туркия давлатидан келтирилган 800 дан ортиқ манзарали дарахтлар ва 20 000 мингдан ортиқ анвойи гуллар кўчатлари экилиб, мўъжаз яшил ҳудуд ташкил этилди.\nЁшлар боғи марказида жойлашган кутубхонада 38 мингдан зиёд китоблар, 52 мингдан ортиқ электрон китоблар мавжуд бўлиб, маърифат маскани замонавий ўқув зали, катта ҳажмдаги монитор ва бепул Интернет билан таъминланган. Замонавий кутубхона бир вақтнинг ўзида 120 нафардан ортиқ китобхонга тўлақонли хизмат кўрсатиш имкониятига эга.\nБоғ лойиҳасидан ўрин олган кичик кинотеатр ёшлар ва ташриф буюрувчиларнинг ички дунёси, ҳис-туйғулари, маънавиятига ижобий таъсир этувчи омилдир. Ушбу кинотеатрда намойиш этилувчи фильмларнинг ғоявий-бадиий савияси, кўтарилаётган мавзунинг ҳаётийлиги томошабинларнинг аксарияти ёшлар эканлигидан келиб чиққан ҳолда танланиши кўзда тутилмоқда. Зеро, миллий кино санъати жамиятнинг маънавий, маданий-маърифий ҳаётида, жумладан, ёшларни ватанпарварлик руҳида тарбиялашда стратегик манба сифатида муҳим аҳамиятга эгадир.\nЛойиҳа доирасида 20 та янги иш ўрни ташкил этилди.


Ассалому алайкум, Озодлик радиоси.\nCизларга бу хатни ёзишимга бугун sayyod.com сайтида эълон қилинган видео сабаб бўлди. Видеода Ўзбекистон халқ артистлари Теша Мўминов, Мирза Азизов ва бошқа халқ зиёлилари қатнашишган ва бу мажлисдан мақсад бугунги кунда ўзбек ёшларининг ИШИД сафларига қўшилиб кетишининг олдини олиш, уларга тўғри йўлни кўрсатишдан иборат.\nМенинг диққатимни тортган нарса бу Теша аканинг бир куйиниб, бир актёрлик маҳорати билан ғурурга тўлиб қилган нутқи бўлди. Теша ака ўз нутқларида Ислом дини ҳақида ва Ўзбекистондан етишиб чиққан уламолар ҳақида гапириб туриб, кутилмаганда бу инсонларнинг ўз ватанларига сиғмаганликларини ва қувғин қилиниб, бошқа юртларда хору-зор булиб яшашганини ва ўша ерларда ҳам ижод қилиб, Ўзбекистон халқига муносиб бўлишганлигини гапирди.\nБу инсонлар сафи ҳақиқатда жуда узун - Имом Ал-Бухорий, Фарғоний, Ибн Сино, Бобур, Беруний, Имом Мотурудий ҳазратлари ва бошқалардир. Шу гапларни эшита туриб, битта савол туғилади - шундай буюк алломаларимизни сургун қилиб, бадарға қилиб, нега бугун уларнинг номлари билан мақтанамиз, кўкрак керамиз?\nМайли, бу ишлар қадимда, қачонлардир бўлгандир, аммо бугунги кунимизга бир қаранг - бу қора анъана бугун ҳам давом этмаяптими? Ўзбек халқининг қанчадан-қанча иқтидорлилари четда юрибди, шахсан мен биладиганим қанча...\nЎйлайсизки, “улар пул учун юрибди” деб, йўқ, адашасиз, улар Ўзбекистондаги бугунги шарт-шароитдан безиб, ўша ерларда юрибди. Иш тополмаган, пропискаси йўқ, милиция таъқиби ва таъмагирлиги бор ёки оддий мусулмончилигини қилиб, икки ракаат намоз ўқишга қўрқадиган мамлакатда қандай қилиб яшасин бу бечора?..\nТеша ака ўз нутқида жуда чиройли актёрларча маҳорат билан Ислом дини, пайғамбаримиз ҳақида жуда кўп гапирдилар, аммо бугунги Ўзбекистонда туб, мусулмон бўлган аҳолининг нимага очиқча “намоз ўқийман” дея олмаслигию, ёшларнинг намоз ўқишига тўсқинлик қилинаётгани ва таъқибга учраётганлиги тўғрисида лом-мим демади.\nАйтмоқчи булганим, бугунда ҳам Ўзбекистон халқининг жуда иқтидорли, ўқимишли фарзандлари четда юришибди. Агар улар бугунда Ватанда бўлиб, муносиб жойларда ишлаганларида эди, уларнинг Ватанга қанчадан-қанча фойдаси теккан бўларди.\nАфсус, Теша ака айтганларидек, қадимдаги анъана бугун ҳам ўз кучида, Ватаннинг асл фарзандлар кетишга, мусофирчиликда истиқомат қилишга мажбур.\nШу мавзуда тарихчи олимлар ва сиёсатшунослар билан бир суҳбат уюштирсангизлар, фойдадан ҳоли бўлмасди, албатта. Саломат бўлинглар.\n(Муштарий мактуби жузъий тузатишлар билан чоп қилинди)


Ўзбек тадбиркорининг муаммолари нима?\nЎзбекистон расмий идоралари шу савол юзасидан сўров ўтказишга чоғланаëтган бир пайтда¸ Озодлик уч тадбиркорни суҳбатга тортди.\n“Ўрганамиз ва ҳал қиламиз”\nЎзбекистон Савдо-саноат палатаси тадбиркорлар фаолиятига тўғаноқ бўлаётган камчиликлар кўламини ўрганиб, бу муаммоларни бартараф қилиш йўлларини қидираяпти.\nМазкур палатанинг расмий сайти chamber.uz орқали хабар қилинишича, мамлакатнинг барча вилоятларида тадбиркорлар ўртасида сўров ўтказилиб, улар дуч келаётган муамммолар ўрганилади.\nМамлакатдаги 9973 та маҳаллада ўтказиладиган сўровда 500 мингдан зиёд кичик бизнес ва хусусий тадбиркорлик субъектлари раҳбарлари иштирок этади.\nМаҳаллаларда ташкил қилинган махсус ишчи гуруҳлар тадбиркорларга махсус анкета тақдим қилишади ва анкета жавоблари Ўзбекистон Савдо-саноат палатаси томонидан ўрганиб чиқилади.\nПалата вакиллари тадбиркорлар муаммоларини таҳлил қилгач, Ўзбекистон Вазирлар маҳкамаси ва Олий Мажлис қонунчилик палатаси бу муаммоларни бартараф этиш учун конкрет таклифлар бериши режалаштирилган.\n“Муаммолар бўлган ва бундан кейин ҳам бўлади”\nНавоийдаги “Мурунтай” савдо-ишлаб чиқариш корхонаси раҳбари Рамазон Саломов 17 йилдан буён тадбиркорлик билан шуғулланади.\nШу пайтгача Рамазон Саломов икки марта айни кўринишдаги тадбирда иштирок этган.\n- Менга бу нарса таниш. Нима учун деганда¸ 2001 йилда, 2003 йилда яъни Институт стратегического развитие при Президенте республики Узбекистан деган институтда бизлардан мана шу муаммоларни сўраб ўрганиб чиққан эди. Ҳозир шуни янада ҳам шлифоват қилиш кетаяпти. Бу саволлар менга қайта, қайта, қайта берилган. Мен бунга жавоб берганман, жавоб топганман ва ҳоказо. Муаммолар бўлган, бор ва бундан кейин ҳам бўлади. Лекин ечиладиган муаммолар бор, ечилмайдиган муаммолар бор. Менда масалан унақа катта муаммо йўқ. Биласизми бундай тадбиркор бўламан деган одам қийинчиликдан қўрқадиган одам бўлмаслиги керакда. Ҳозир мен ўйлайманки, Ўзбекистонда ишлаш учун, ишлаб чиқариш учун барча қулайликлар яратилган. Лекин уни янаям шлифоват қилаяпти давлат, дейди навоийлик тадбиркор.\n“Бюрократия бор, лекин мен уни синдираман”\nРамазон Саломов ўзи дуч келаётган муаммолар ҳақида ошкора тўхталишни истамади, бироқ у тадбиркорлар йўлида жиддий маъмурий тўсиқлар борлигини яширмади.\n- Бюрократия нима? У шамол. Шамолни ушлай оласизми, йўқ, кўра оласизми, йўқ. У тўсатдан келади, шу тўсқин бўлади, лекин у кўринмайди. Уни ушлаб ҳам бўлмайди. Нимага деганда¸ уни исботлаб бера олмайсан. Менда шунақа тўсқинлик пайдо бўлган пайтда, ўша одамни шундайгина ўтказаманда, у билан қонунлар ҳақида суҳбатлашаман. Агарда сиз ўз ҳуқуқингизни биладиган бўлсангиз, бюрократ¸ албатта¸ отступат қилади. Кураш бу. Шунинг учун менга тўсқинлик қила олмайдида. Қилса ҳам синдириб ташлайман, эзиб ташлайман ëки ошкора қиламан, дейди қаътийлик ва ишонч билан навоийлик тадбиркор Рамазон Саломов.\n“Ўзбек фермери ҳоким қўлидаги маҳбус”\nЖиззахдаги”Ортиқбой-қулжон” фермер хўжалиги раҳбари Назира Ортиқова 12 йилдан буён тадбиркорлик билан шуғулланади.\nФермер аёлга кўра, бугунги кунда ўзбек фермери дуч келаётган муаммолар талайгина.\n- Умуман фермер¸ ҳалиги ҳуқуқсиз одам бўладику заключенний, шу қамоқдагидай сезамиз ўзимизни, қийналиб кетдикда. Бизни қийнаëтган муаммо, масалан, чопиқ қиламизда пахтани. Уч марта чопиқ, бир марта ўроқ ўти қилиниши керакда ўзи агротехникасида¸ 12 марта култивация қилиниши керак. Дори ўғитлари ўз вақтида берилиши керакда. Масалан¸ булар сув йўғида дорини команда қилади. 10 тоннами, 10 тоннани ҳозир олиб бориб соласан, дейди. Соласиз. Кейин сув бўлмайди. Парланиб учиб йўқ бўлиб кетади у. Ғўзага таъсири бўлмай қолади. Кейин солярка керак пайтда солярка ололмаймиз. Шартномани икки-уч марта алмаштиради. Масалан¸ бошида 24 центнердан пахта берасиз, дейдида, пахта пишиб етилган вақти 30 центнердан берасиз, дейди. Шартнома бир марта бўлиши керакку ўзи. Хоҳлагани сўкади, хоҳлагани урушади фермерни. Фермернинг ҳуқуқи йўқда. Ҳисоб рақамимизга хўжайинмасмиз. Ғалладан фойда қилсангиз ҳам, пахтадан фойда қилсангиз ҳам барини уларнинг ўзлари ҳал қилишади. Бизлар хўжайин эмасмиз, дейди 63 гектар ер майдонида фермерлик қилаётган Назира Ортиқова.\nФермер аёл муаммолар кўламини раҳбарларнинг фаолияти билан боғлайди.\n- Тепадаги вилоят ҳокимларига боғлиқда. 12 йилдан бери фермер бўлган бўлсам, шу вақтгача қийналганим йўқ эди. Бир йилдан бери умуман қийналиб кетдик. Қолган вақтда ҳеч қийналганимиз йўқ эди. Мана вилоят ҳокимимиз Убайдулла Ëмонқулов вақтида шундай бир иш олиб борардиларки, қийналмасдикда. Фермернинг жуда катта ҳуқуқи бор эди. Масалан¸ химияга борсак, “Менинг телефон номерим шу. Агар муаммо бўлса, айтинглар” дердилар йиғилишда. Фермернинг яхши ҳуқуқи бор эдида, дейди жиззахлик фермер аёл.\n“Порахўрлик бор, бунга ўзимиз айбдормиз”\n15 йилдан буён тадбиркорлик билан шуғулланаётган тошкентлик Саид Аҳмедов ҳам ўзи дуч келаётган муаммоларни санайди.\n- Қонунларнинг бажарилиши хўжакўрсинга қилинаëтгани бор. Энг катта муаммомиз қоғозбозликлар. Тадбиркорни копток қилиш. У ëққа бор, буни олиб кел, бу ëққа бориб буни олиб кел. Яна¸ масалан¸ совет давридан қолган коррупциянинг асорати ҳали ҳам бор, дейди тошкентлик тадбиркор.\nСаид Аҳмедовга кўра, муаммолар ечими тадбиркорнинг ўзига боғлиқ. Агар тадбиркор ўз ҳуқуқини билган ҳолда қонунлардан хабардор бўлар экан, муаммолар барҳам топиши муқаррар деб ҳисоблайди Аҳмедов.\n- Банкда муаммолар бўлган, карточка бўйича муаммолар бўлди, контрактларимиз бўйича солиқ органлари билан муаммолар бўлганда хат билан юқорига мурожаат қилиб, шу масалада ўз муаммоларимни ечиб кетганман. Бошқа органлар билан боғлиқ муаммоларни ҳам шунақа ҳал қилганман. Яъни бизларнинг кўп тадбиркорлар шу нарсага эътибор бермасдан айланма йўл билан ўтмоқчи бўлишади, пора беришади. Унақа қилиш керак эмас. Кўпчилик қонунни билмагани ҳисобига ўзининг ҳуқуқларини ҳимоя қила олмаяпти. Пул билан тўғирлаб кетишнинг пайида бўлишиб, нима қилишаяпти. Берма, берма ўшанга пулни. Битта, иккита, 10та, 20таси бермасин. Бу нарса тўхтайди кейин. Ўзимиз айбдормиз. Шу нарсани бераëтганимиз. Пора бериб ер олади, пора бериб планни бажаради. Шу нарсани бермасин, нима қила олади? Хўп биттасини бўшатар, иккинчисини қўяр. Иккинчиси бермасин. 10та, 20та, уларнинг ҳаммасини бўшата олмайди. Тўғри жойига тушиб кетади бу нарса. Ўзимиз айбдормиз. Йўл қўйиб бераяпмиз шу нарсага, дейди Саид Аҳмедов.\n“Президент ҳам муаммолардан хабардор”\nЎзбекистон Савдо-саноат палатаси ходимасининг Озодлик билан микрофонсиз суҳбатда айтишича, тадбиркорлар ўртасида улар муаммолари борасида сўров ўтказиш тадбири орқали тадбиркорлар фаолиятига ғов бўлаëтган маъмурий тўсиқлар бартараф қилиниши, кичик бизнес ва хусусий тадбиркорликни равнақ топиши учун имкониятлар кўламини кенгайтириш кўзда тутилган.\nСуҳбатдошга кўра, ушбу тадбир Ўзбекистон президентининг 24 августда имзолаган “Кичик бизнес ва хусусий тадбиркорликни янада ривожлантириш учун қулай ишбилармонлик муҳитини шакллантиришга доир қўшимча чора-тадбирлар тўғрисида”ги фармонидан келиб чиқиб амалга оширилаяпти.\nПрезидентнинг айни фармонида айтилишича, кичик бизнес ва хусусий тадбиркорликнинг жадал ривожланишига тўсқинлик қилаётган, тадбиркорлик фаолиятини чеклаётган бир қатор муаммолар ҳал этилмай қолмоқда.


Гулноранинг юлғирлари Швейцарияда айбланмоқда « Ўзбекистон Халқ Ҳаракати\nГулноранинг юлғирлари Швейцарияда айбланмоқда\n07 August 2012 - 16:06\n“Айни вақтда бу иш бўйича тўрт нафар Ўзбекистон фуқароси пул ювиш амалиëтига алоқадорликда айбланмоқда. Икки киши ҳибсга олинди”, дейилади Швейцария прокуратураси баёнотида.\n“Швейцариянинг банк фаолиятига оид қонунчилигига кўра, банкимизнинг бирор шахс билан алоқаларини на тасдиқлай, на инкор қила оламиз”, дейилади баёнотда.\nШу сабабдан ҳозирча, норозилик намойиши ўтказилганига оид хабарнинг ягона манбаси фақатгина Россия махсус хизматлари назорат қилиши айтиладиган Центразия.ру бўлиб қолмоқда.\n“Швейцария банкларидаги Гулнора Каримовага қарашли ҳисоб рақамлар ҳам Гаянэ Авакиян номига расмийлаштирилган”, дейди суҳбатдошимиз.\nГулнора Каримова 2009 йилда 50 миллион Швейцария франкигаЖеневада сотиб олган ҳашаматли ҳовли учун ана шу ҳисоб рақамларидан фойдалангани айтилмоқда.


08:01 25 Ноябр 2020\nОхирги янгиланиш: 12:00 29.08.2019\nОхирги янгиланиш: 15:06 26.08.2019\nЎзбекистон президенти Шавкат Мирзиёев Самарқандга учиб кетди.\nОхирги янгиланиш: 10:57 26.08.2019\nОхирги янгиланиш: 10:15 24.08.2019\nРоссия президенти Владимир Путин Ўзбекистон раҳбарига Улуғ ватан урушидаги Ғалабанинг 75 йиллигини нишонлашда иштирок этиш учун таклифнома йўллади.\nОхирги янгиланиш: 19:33 22.08.2019\nЎзбекистон ТИВ Ош вилояти Қорасув шаҳрида “қулатув” жанги бўйича WEF PROFFIGHT турнирида содир бўлган воқеага юзасидан интернет маконида пайдо бўлган видеолавҳалар ва изоҳларга эътибор қаратди.\nОхирги янгиланиш: 18:52 22.08.2019\nОхирги янгиланиш: 15:05 22.08.2019\nЕвроосиё таҳлил клуби раҳбари Никита Мендкович АҚШ Қозоғистон орқали минтақада қандай қилиб ўз таъсирини кучайтиртиришни хоҳлаётганини айтди.\nОхирги янгиланиш: 13:59 21.08.2019\nОхирги янгиланиш: 13:27 21.08.2019\nОхирги янгиланиш: 11:27 21.08.2019\nЁпиқ форматдаги учрашувнинг иккинчи сессия - Афғонистондаги тинчлик масалалари муҳокамасига бағишланган. Бунда Ўзбекистон Республикаси модераторлик қилади\nОхирги янгиланиш: 10:19 21.08.2019\nОхирги янгиланиш: 09:24 21.08.2019\n"Делегация икки томонлама музокаралар ўтказиш учун келади", - дейилади хабарда.\nОхирги янгиланиш: 20:13 20.08.2019\nОхирги янгиланиш: 14:33 20.08.2019\nЎзбекистон Гуанчжоу шаҳрида бош консулхона очишни режалаштирмоқда\nАбдулазиз Камилов Пекин шаҳрида Хитой ташқи ишлар вазири Ван И билан учрашди.\nОхирги янгиланиш: 22:47 19.08.2019\nОхирги янгиланиш: 16:03 19.08.2019\nАҚШ президенти Дональд Трамп Эрон АҚШ билан янги битим тузишни хоҳлаётганини маълум қилди. Унинг сўзларига кўра, киритилган санкциялар Эрон иқтисодиётига катта зарар етказмоқда.\nОхирги янгиланиш: 12:49 19.08.2019\nЙигирма учинчи август куни Тошкентда Олий Мажлис Сенатининг йигирма биринчи ялпи мажлиси чақирилади.\nОхирги янгиланиш: 11:58 17.08.2019\nОхирги янгиланиш: 10:01 13.08.2019\nОхирги янгиланиш: 16:34 12.08.2019\nОвоз беришди: 509


ФВВ: Томскдаги ёнғинда 10 нафар ўзбекистонлик ҳалок бўлган. Уларнинг шахси аниқланмоқда - zarnews.uz\nХабарингиз бор, аввалроқ, 21 январь куни Москва вақти билан соат 00:05 да Россия Федерацияси Томск области, Асино раёни, Причулмск аҳоли яшаш пункти, Свобода кўчасидаги бир қаватли, ёғочдан қурилган 1/3-уйда ёнғин содир бўлгани ҳақида хабар берган эдик.\nҲолат юзасидан Ўзбекистон Республикаси ФВВ маълумот берди.\nАниқланишича, ёғин натижасида уйнинг 208 квадрат метр майдонида, том ва шифт қисми ёниб қулаган. Бирламчи маълумотга асосан ушбу хонадонда 12 нафар Ўзбекистон Республикаси фуқаролари яшаганликлари маълум бўлди. Улардан 10 нафари воқеа жойида ҳалок бўлган ва 2 нафар фуқарога тиббий ёрдам кўрсатилиб жавоб берилган. Улар ООО “Гринвуд” ёғоч тайёрлаш компанияси ишчилари бўлишган.\nВафот этган фуқаролар Томск области Асино шаҳридаги шифохона моргида сақланмоқда.\nМазкур ҳолат юзасидан воқеа жойида ҳуқуқни муҳофаза қилувчи органлар томонидан терговолди суриштирув ишлари олиб борилмоқда.\nШунингдек, Ўзбекистон Республикаси ФВВ, ТИВ, ИИВ ҳамда ҳудудий консуллик хизматлари билан ҳамкорликда ҳалок бўлганларнинг шахсига аниқлик киритиш ва уларни ватанига олиб келиш бўйича ташкилий ишлар олиб борилмоқда.\nТеглар: ёнғин ФВВ ўзбекистонлик\nҚўшработда чақмоқ таъсирида ёниб кетган 100 ёшдан ошган тут дарахти сақлаб қолинди\nСамарқандда 4 метрли чуқурга тушиб кетган уй бекасига ёрдам кўрсатилди


Бу йил 15та иншоот топширилади\nЭлбошининг Туркистон шаҳрини ривожлантириш тўғрисидаги топшириғига мувофиқ, 2020 йилда битказиладиган иншоотлар май-сентябрь ойларида фойдаланишга топширилади. Дастлаб, Тўнғич Президент истироҳат боғи, марказий хиёбон, Ҳазрат Султон тарихий-маданий музейи ҳудудини ободонлаштириш ишлари тўлиқ ниҳоясига етказилади. Шаҳардаги янги биноларнинг бўй кўтаришига минтақалар, миллий компаниялар ва бизнес вакиллари сафарбар этилган. Шу ва бошқа муҳим масалалар вилоят ҳокими Ўмирзақ Шўкеев раислигида ўтган ҳафталик тезкор йиғинда муҳокама қилинди.\nҚад кўтарган бошқарма ва департаментлар бинолари, Конгресс маркази, Нур-Султан майдони, Ўқувчилар саройи, стадион, Рақамли идора, бассейнли спорт мажмуаси, Смарт сити алоқа тармоқлари, шаҳар истироҳат боғи, драма театри, илмий-оммабоп кутубхона, “Буюк Дашт эли” маркази, Х. А. Яссавий музейини жорий йилда фойдаланишга бериш режалаштирилган. Шунингдек, маъмурий-тадбиркорлик марказида 7та муҳандислик инфратузилма иншоотида (сув, канализация, электр, газ, иситиш, йўл ва ободонлаштириш) ишлар белгиланган жадвалга мувофиқ юритилмоқда.\nБундан ташқари, “Rixos Turkestan”, “Hampton by Hilton”, “Нур-Алем” меҳмонхоналари ва ҳокимлик биносини меҳмонхонага мослаштириш, “Карвонсарой” ва 5000 ўринли масжид қурилиши жадал суръатда олиб борилмоқда. Барча қурилиш майдонларида санитария-профилактика ишлари кучайтирилган.\nДевон мажлисида Туркистон вилояти бўйича чеклов чораларининг кучайтирилиши ва фуқаролар ҳаёти ҳамда соғлигини муҳофаза қилиш мақсадида ҳудудда амалга оширилаётган ишлар ҳақида гап юритилди. Вилоят бўйича “ниқоб режими” жорий этилган. Одамлар фақат озиқ-овқат, дори-дармон олишга ёки ишга бориш учун уйларидан чиқишлари мумкин. 6 минг фуқарога 42500 тенге миқдорида ижтимоий тўлов тайинланган.\nТўловлар давлат суғурта жамғармасидан ишини йўқотган фуқароларга берилади. Уни кичик ва ўрта тадбиркорлик эгалари, ўзини ўзи иш билан таъминлаган. Ягона умумий тўловга бадал ўтказганлар олади. Бугунги кунда барча туман, шаҳарларда махсус штаблар ташкил қилинган. Электрон давлат портали орқали ҳам ариза қабул қилинади. У орқали 1366 киши ариза берган.\nВилоят ҳудудида барча жамоат ўринлари, ҳовлилар ва тўловлар амалга ошириладиган жойлар, кун сайин дезинфекцияланмоқда. Вилоят ҳокимининг топшириғига мувофиқ, блок-постларда тартибни кучайтириш, Туркистон шаҳри ҳудудини дезинфекциялаш ишларига 200дан зиёд ҳарбий ва бир неча техника сафарбар этилган.\nВилоят ҳокимининг матбуот хизмати, 2020-04-11, 04:23 212\n35 йилда синалган дўстлик... 147\nЎзбекистон техникаси Мақтааралда чигит экмоқда 150\nКентовда полиэтилен қувур чиқарилади 86\n1300 оила 1 минг доллардан олди 150\nҲар бир оилага – 17 млн. тенгедан 165\n600 тонна карамни бепул тарқатди 190\nМақтааралда банк карточкалари тарқатилди 152\nМуҳим меморандум имзоланди 136


ИнтерФУТБОЛ :: Супертезкор «сюрприз»\nБритания матбуоти «МЮ»нинг машҳур футболчилар (Кулибали, Дайер, Менье)га қизиқаётгани ҳақида ёзаётган бир паллада, клуб Чемпионшипдан ўйинчи сотиб олди. «Суонси» аъзоси Даниэль Жеймс 15 миллион фунт эвазига «Манчестер Юнайтед»га кўчиб ўтди. Номаълум ном ва камтарона суммага эътибор берманг. Жеймс кейинги мавсум бизни ўз ўйинлари билан ҳайратга солади.\nДаниэль 21 ёшда, ўтган мавсум унинг учун катта футболдаги дастлабкиси бўлди. Бир йил аввал «Суонси» АПЛдан тушиб кетди, шу боис жамоа харажатларни кескин камайтиришга эҳтиёж сезди, таркибдагиларнинг ярмидан кўпини сотиб, асосий эътиборни ёшларга қаратди. Бош мураббий Грэм Поттер навқирон футболчилар имкониятларидан оқилона фойдаланди, улар орасида Жеймс нисбатан ёрқинроқ ўйин кўрсатди.\nУни Усейн Болтга ўхшатишади\nУэльслик бу футболчи деярли бутун мавсумни асосий таркибда ўтказди, 33та ўйинда 4та гол уриб, 9та самарали узатма муаллифига айланди. Жеймс асосан ҳужумнинг чап қанотида ўйнади, шунингдек ўнг томонда ҳам кўриниш берди, баъзан ҳужум марказида тўп сурди. Ундаги энг устун жиҳат - супертезлик. Уэльс термасида Даниэлга устозлик қилаётган Райан Гиггз шундай деганди: «Юқори тезлик ва тактик жиҳатдан чиниқиш унга ҳар қандай позицияда ўйнаш имкониятини беради».\nСўнгги мавсумдаги асосий эпизод - Жеймснинг «Брентфорд»га қарши баҳсда кўрсатган тезлигидир. 53-дақиқада Даниэль жамоаси ярим майдонида тўпни қабул қилиб, уч нафар рақибини алдаб ўтган ҳолда ғалаба голини урди. У 8,48 сония ичида 77 метр масофани босиб ўтди. Шундан сўнг уни Усейн Болтга тенглаштиришганди.\ns «Суонси» бош мураббийи Грэм Поттер мавсум давомида Жеймсни тезкорлиги учун мақтади: «Манчестер Сити»га қарши баҳсда у жисмоний жиҳатдан Кайл Уокер даражасида ўйин кўрсатди. Айрим ҳолатларда ундан ҳам ўтиб тушди. Уэльс термасида Бэйл билан бир жамоада ўйнаб, номдор шеригидан ёмон ҳаракат қилмаяпти».\ns Даниэлнинг тезлиги ҳақида ҳатто Гвардиола ҳам гапирганди. «Суонси»га қарши кечган кубок учрашувидан сўнг Пеп шогирдларидан Жеймсга қарши эҳтиёткор тўп суришларини сўраганини очиқ-ойдин айтди: «Ушбу футболчи жуда тезкор, уни тўхтатиш осон бўлмади. Ўйиндан олдин бу ҳақда гаплашгандик ва тайёр эдик».\ns «Ротерхэм» бош мураббийи Пол Уорн мағлубиятдан кейин барчаси Жеймснинг ҳаракатлари самараси эканлигини тан олганди: «Шубҳасиз, уни ажойиб фаолият кутмоқда. У бизни шунчаки янчиб ташлади. Даниэлнинг тезлиги ва темпига қарши курашишимиз лозимлигини билардик, аммо буни уддалай олмадик. У мопедга ўхшайди».\nЯна қандай устунликлари бор?\nЖеймсдаги муҳим сифат - у бутун ўйин давомида темпни сақлаб қола олади. Чидамли, меҳнаткаш ва прессингларда фаол. Сульшер «МЮ» ҳимояланишни рақиб жарима майдонидаёқ бошлаши лозимлигини бир неча бор таъкидлаган, бу борада унга юқори темпга бардошли футболчилар кераклигини айтганди.\nЭҳтимол, «МЮ» Жеймсни сотиб олишига асосий сабаблардан бири ҳам шу. Даниэлдаги темп, тажовузкорлик, бақувват жусса ва ўйинни ўқий олиш қобилияти чиндан ҳам ҳайратланарли. Меҳнаткашлик ва тўпсиз тўғри ўйнаш салоҳияти эса прессинг ва ҳимоявий ҳаракатларда суст бўлган Санчес ва Мартиалникига қараганда яхшироқ эканлиги аниқ. Шу боис, бу футболчилар Сульшер қўл остида унча кўп майдонга тушмайдилар.\nСанчес ва Мартиаль - дриблинг, техника ва якунловчи жараён қироллари. Бу борада Жеймснинг уларга рақобат туғдириши қийин кечади. Бироқ Сульшер сўнгги ярим йилдаги қарорлари билан кўрсатиб қўйди: унинг учун юлдузларнинг индивидуал ҳаракатларидан кўра, жамоавий иш муҳимроқ.\nУмуман, Жеймс ҳам дриблинг борасида чаккимас. Чап қанотда ўйнагани ҳолда, рақибидан қочиб кетиши мумкин. Вингерлардаги энг катта камчилик - ҳаракатларини олдиндан сездириб қўйишлари. Жеймсда бундай нуқсон йўқ.\nДаниэль мабодо чап қанотдаги рақобатда ютқазса, ўнг томонда ҳам ўйнашга тайёр туради. Бу қанотда у жуда кўп югуради, кўплаб узатмаларни амалга оширади. Сульшер шу каби ўйинчини ўйнатишга аввалроқ уриниб кўрганди. Баҳорда ушбу позицияда номинал ҳимоячи Далот тўп сурганди.\nЖеймсга хос яна бир муҳим жиҳат - рақиб жарима майдончаси яқинидаги совуққонлик. Ушбу ҳудудда тўпни қабул қилгач, иккиланмайди ва кўпинча тўғри қарорга келади. Бир сафар Даниэль гол уришдан аввал профессорларга хос пауза қилганида, Грэм Поттер шогирдининг савиясига юқори баҳо берганди: «Жеймс манзилига деярли барча мақтовларни айтиб улгурдим. Унинг бугунги иштироки - Чемпионшип даражасидан юқори. Даниэлнинг бундай ҳаракатларини кузатганимиз омадимиз келганидан далолатдир».


Йўлда чайқалиш касаллигидан ҳимоя қилувчи кўзойнак ихтиро қилинди / Ўзбекистон янгиликлари, энг сўнгги хабарлар\nДУНЁДА 0 Шархлар 2630 кўрилди\nЙўлда чайқалиш касаллигидан ҳимоя қилувчи кўзойнак ихтиро қилинди\nЁз — мароқли дам олиш ва олис саёҳатлар учун ажойиб давр. Бахтга қарши автомобиль ёки поездда давом этувчи бу каби саёҳатлар йўлда чайқалиш касаллиги билан чиппакка чиқади. Шу билан ойнадан чиройли манзарани томоша қилиб кетиш ўрнига сиз ўриндиқда гужанак бўлиб оласиз ва бор кучингизни эрталабки нонуштангизни қайтариб чиқармасликка уринишга сарфлайсиз.\nМаълум бўлишича, сайёрамиз аҳолисининг ўндан бир қисми кинетоз — денгиз касаллиги ёки ҳаракатда чайқалиш касаллиги билан оғрийди. Аҳолининг учдан бир қисми эса ҳаётида ҳеч бўлмаганда бир марта автомобилда чайқалиб, кўнгли айниган. Айни шу муаммоли инсонлар ҳаётини енгиллатиш учун автомобиль саноатининг гиганти бўлмиш Citroen компанияси Seetroen кўзойнагини яратди, дейилади 3dnews.ru хабарида.\nУшбу кўзойнак иш тартиби денгиз флоти хизматчилари учун яратилган Boarding Glasses номли шунга ўхшаш қурилмадан олинган. Seetroen эса ер транспортида саёҳат қилувчилар учун мўлжалланган.\nИчи бўш юмалоқ гардишли кўзойнак ҳаракатланувчи ҳаворанг суюқлик билан ярим қилиб тўлдирилган. Суюқлик ўнга ва чапга, олдинга ва орқага ҳаракатланади. Гардиш тўртта думалоқ қисмлардан иборат: иккитаси олдинда ва иккитаси ён томонда, бу асосий ва ён томондаги кўриш майдонларини эгаллаб туради. Кўзойнакда ойнак йўқ. Уни ўн ёшдан катта бўлган одамлар тақиши мумкин.\nКўзойнакдаги суюқлик перифериядаги кўриш учун доимо назарда бўладиган горизонт чизиғини яратади. Шундай қилиб, ҳиссиёт органлари ва вестибуляр аппарат ўртасидаги ихтилоф ҳал қилинади. Ва Seetroen кўзойнагини тақиб кетаётган инсон боши айланаётганини ҳис қилмайди.\nТехнология керакли барча синовлардан ўтказилди ва 95 фоиз синалган инсонларнинг тасдиқ жавобини олди. Кўзойнакнинг биринчи бош айланиши бошланган вақтда тақишни бошлаш керак. Уни тақиб 10-12 дақиқа транспортда юриш кўнгил айниши ва бош айланишидан бутунлай қутулиш учун кифоя қилади. Шунингдек, бу қўзойнакни тақиб, ҳаракатда китоб ўқиш ёки гаджетларда фойдаланиш мумкин.\nЎзбекистонда илк бор кўзи ожизлар учун компьютер яратилди


2. Кексалари эъзозланган юртдан барака аримайди!\n4. Мираброр Усмонов Миллий Олимпия Қўмитаси раислигини Алишер Султоновга топширди\nЎзбекистон Миллий олимпия қўмитасига янги раҳбар тайинланди. «Ўзбекнефтгаз» миллий холдинг компанияси раҳбари Алишер Султонов МОҚнинг янги раиси бўлди.\n5. Салим Абдувалиев МОҚ вице-президенти этиб сайланди!\n6. Шавкат Мирзиёев: Одамлар ҳамма нарсага чидаши мумкин, адолатсизликка чидай олмайди!\n7. Мерганликда Алпомишдан ўзганлар\nОсмондаги қушни кўзидан урадиган мерган Алпомиш-у Равшанлар юрти - Ўзбекистонда моҳир нишончилар талайгина.\n8. Мустақил Ватанимизнинг ишончли ҳимоячилари\n10. Наманганда "Адабиёт уйи" қурилади!\n11. Элим деб, юртим деб яшаганлар ҳеч қачон унутилмайди\n12. Таваллудининг 100 йиллиги бу йил кенг нишонланадиган Комилжон Отаниёзовга ҳайкал қўйилади\nШавкат Мирзиёев 2017 йилда Ўзбекистон халқ артисти Комилжон Отаниёзов таваллудининг 100 йиллигини кенг нишонлаш, машҳур ҳофиз номи билан аталадиган замонавий ижод маркази ва унинг таркибида гўзал боғ ташкил этишни таклиф қилган эди.\n13. Ўзбекистон ҳаво йўллари: мустақил мамлакатнинг мустаҳкам қанотлари\n14. Депутатлар халқ билан очиқ мулоқотда\n15. Мирзиёев маҳалла институтини такомиллаштириш тўғрисидаги фармонни имзолади\nСпорт 12.10.2019 174


Ҳайрат ва ҳаяжон » Зарафшон Газетаси\nҲайрат ва ҳаяжон Шарқ тароналари 2017\n12 август 2017 14:40\nВан Дер ЗЕЕ, "Шарқ тароналари" Х Халқаро мусиқа фестивали иштирокчиси, (Голландия, созанда):\n– Мусиқанинг илоҳийлиги ҳақида кўп эшитганман. Бундай ўхшатиш бежиз айтилмаганлигига эса Самарқандга келиб амин бўлдим. Бошқаларни билмадим-у, лекин мен бир нарсага эътибор бердим. Яъни, санъаткорларнинг чиқишлари пайтида томошабинларнинг тинглаш маданияти юқорилигига ҳавасим келди. Регистон ансамбли, Шоҳи Зинда мажмуаси, Амир Темур мақбараси ва бошқа тарихий обидаларни томоша қилиб, ҳайратландим. Дунё халқларини эзгу мақсад йўлида бирлаштиришда ушбу анжуманнинг ўрни катта эканлиги ҳақида мен кўплаб меҳмонларнинг фикрини эшитдим.\nШукуҳ, наво кезар Самарқанд осмонида\nҲавас ва ҳайратга сўз ожиз\nХалқаро кузатувчилар эътироф этади


Марк жазған Хош Хабар - Мухаддес китап, 9 bap, Каракалпак тилида, онлайн\nМарк жазған Хош Хабар 9 bob\n2 Ийсаның түр-түсиниң өзгериўи. 14 Ийсаның жин урған балаға шыпа бериўи. 30 Ийса және Өз өлими ҳәм қайта тирилиўи ҳаққында. 33 Уллылық ҳаққында. 38 Бизлерге қарсы болмаған – бизлердиң тәрепдарымыз. 42 Азғырыў ҳәм дозақ оты.\n1 Ийса оларға және: – Сизлерге шынын айтып турман: бул жерде турғанлардың гейбиреўлери Ќудай Патшалығының Ѳз қүдирети менен келгенин кѳрмегенше, ѳлмейди, – деди.\n2 Арадан алты күн ѳткеннен соң, Ийса тек Петр, Яқып ҳәм Юханды алып, бәлент бир таўға шықты. Сонда олардың алдында Ийсаның түр-түси ѳзгерди.\n3 Оның кийими жарқырап кетип, қардай аппақ түске енди. Жер жүзинде ҳеш бир кир жуўыўшы бундай қылып ағарта алмас еди.\n4 Сонда оларға Илияс ҳәм Муўса пайғамбарлар кѳринип, Ийса менен сѳйлесип турды.\n5 Петр Ийсаға: – Устаз, бизлердиң бул жерде болғанымыз қандай жақсы! Бизлер үш қос қурайық: биреўин Саған, биреўин Муўсаға, биреўин Илиясқа, – деди.\n6 Петр бул сѳзлерди не айтарын билмегенликтен айтты, ѳйткени шәкиртлер қатты қорқысып қалған еди.\n7 Сол ўақытта бир булт пайда болып, оларды қаплады. Булттан: – Бул – Мениң сүйикли Улым! Оның айтқанын тыңлаңлар! – деген саза еситилди.\n8 Шәкиртлери бирден жән-жағына қарағанда, ѳзлериниң қасында Ийсадан басқа ҳеш кимди кѳрмеди.\n9 Таўдан тѳмен түсип баратырғанда, Ийса оларға: – Адам Улы ѳлимнен қайта тирилгенше, бул кѳргенлериңизди ҳеш кимге айтпаңлар, – деп буйырды.\n10 Олар бул ўақыяны сыр сақлап, «ѳлимнен қайта тирилиў» дегенниң не екенлиги ҳаққында бир-биринен сорайтуғын еди.\n11 Шәкиртлери Ийсадан: – Неге диний муғаллимлер алды менен Илияс келиўи шәрт дейди? – деп сорады.\n12 Ийса оларға жуўап берип: – Дурыс, алды менен Илияс келип, ҳәммесин дүзетеди. Бирақ неге Адам Улы кѳп азап шегип, қабылланбаўы шәрт, деп жазылған?\n13 Сизлерге айтатуғыным: Илияс келген еди. Бирақ ол ҳаққында жазылғандай, адамлар оған қәлегенин ислеп, жаман қатнаста болды, – деди.\n14 Олар басқа шәкиртлерине қайтып келгенде, шәкиртлерди қоршаған кѳп халықты ҳәм олар менен тартысып турған диний муғаллимлерди кѳрди.\n15 Пүткил халық Ийсаны кѳриўден таң қалысты ҳәм жуўырысып келип, Оған сәлем берди.\n16 Ийса олардан: – Олар менен не ҳаққында тартысып турсызлар? – деп сорады.\n17 Халық арасынан бир адам Оған жуўап берип: – Устаз! Мен Саған тилсиз руўх урғанлықтан гүңелек болып қалған баламды алып келдим.\n18 Баламды руўх тутқанда, жерге жығады. Оның аўзында кѳбик пайда болады ҳәм ол тислерин қайрап, қатып қалады. Мен Сениң шәкиртлериңнен руўхты қуўып шығарыўын ѳтинген едим, бирақ олардың қолларынан келмеди, – деди.\n19 Сонда Ийса оларға: – Ҳәй, исенбейтуғын әўлад! Мен қашанға дейин сизлер менен бирге боламан? Ќашанға дейин сизлерге шыдайман? Баланы Маған алып келиңлер, – деди.\n20 Олар баланы Ийсаға алып келди. Ийсаны кѳриўден, руўх баланы дәрриў қалтыратты. Бала жерге жығылды да, аўзынан кѳбик шығып, аўнап жатты.\n21 Сонда Ийса баланың әкесинен: – Бундай болғанына қанша ўақыт болды? – деп сорады. Єкеси: – Кишкене бала ўақтынан усындай.\n22 Руўх оны ѳлтирмекши болып, неше мәрте отқа да, суўға да таслады. Егер қолыңнан келсе, бизлерди аяп, жәрдем ете гѳр, – деди.\n23 Ийса оған: – Егер қолыңнан келсе, дейсең бе? Исенетуғын адамға ҳәмме нәрсе мүмкин, – деди.\n24 Баланың әкеси дәрҳал жылап жиберип: – Мен исенемен: аз исенимимниң беккем болыўына жәрдем ет! – деп бақырды.\n25 Халықтың жуўырып киятырғанын кѳргенде Ийса жаўыз руўхқа кейип: – Ҳәй, тилсиз ҳәм герең руўх! Буйыраман: оннан шығып кет ҳәм қайтып оған кириўши болма, – деди.\n26 Сонда руўх шыңғырып, баланы қатты қалтыратты да, оннан шығып кетти. Бала ѳлидей болып жатырғанлықтан, адамлардың кѳбиси: – Ол ѳлип қалды, – дести.\n27 Бирақ Ийса оны қолынан услап турғызғанда, ол орнынан турды.\n28 Ийса үйге киргеннен кейин, шәкиртлери аўлақта Оннан: – Бизлер неге жаўыз руўхты қуўып шығара алмадық? – деп сорады.\n29 Ийса оларға жуўап берип: – Жинлердиң бундай түрин тек дуўа етиў арқалы қуўып шығарыўға болады, – деди.\n30 Сол жерден шығып, олар Галила арқалы ѳтти. Ийса буны ҳеш кимниң билмеўин қәледи.\n31 Себеби Ол шәкиртлерине тәлим берип: – Адам Улы адамлардың қолына услап бериледи, олар Оны ѳлтиреди ҳәм ѳлтирилгеннен кейин, Ол үшинши күни қайта тириледи, – деди.\n32 Бирақ шәкиртлери бул сѳзлердиң мәнисин түсинбеди, ал сорайын десе қорқты.\n33 Олар Капарнаҳумға келди. Ийса үйде болғанда, шәкиртлеринен: – Жол бойы не ҳаққында тартыстыңлар? – деп сорады.\n34 Бирақ олар үндемеди. Ѳйткени олар жол бойы арасында кимниң ең уллы екенлиги ҳаққында тартысқан еди.\n35 Ийса отырып, он еки шәкиртин шақырып алды да, оларға: – Егер ким де ким биринши болғысы келсе, сол ең соңғы болып, ҳәммеге хызмет етиўи шәрт, – деди.\n36 Соң кишкене бир баланы алып, олардың ортасына турғызды да, оны қушақлап:\n37 – Ким де ким мынадай кишкене бир баланы Мениң атым ушын қабыл етсе, оның Мени қабыл еткени болады. Ал ким де ким Мени қабыл етсе, оның тек Мени емес, ал Мени Жибергенди қабыл еткени болады, – деди.\n38 Юхан Ийсаға: – Устаз! Сениң атың менен жинлерди қуўып шығарып жүрген бир адамды кѳрдик. Бирақ ол бизлерге ерип жүрмегенликтен, оған тыйым салдық, – деди.\n39 Ал Ийса былай деди: – Оған тыйым салмаңлар, себеби Мениң атым менен кәрамат кѳрсеткенниң ҳеш қайсысы да Мен туўралы жақын арада жаман сѳз айта алмайды.\n40 Ѳйткени ким де ким бизлерге қарсы болмаса, ол бизлердиң тәрепдарымыз.\n41 Сизлерге шынын айтып турман: ким де ким Масихқа тийисли болғаныңыз себепли, Мениң атым ушын сизлерге бир кесе суў ишкизсе, ол сыйсыз қалмайды.\n42 – Және де, ким де ким Маған исенетуғын мына кишкенелердиң биреўин азғырса, оның мойнына үлкен дигирман тасы байланып теңизге тасланғаны оған жақсырақ болады.\n43 Егер сени қолың азғырса, оны шаўып тасла.\n44 Еки қолың менен дозаққа, сѳнбес отқа барғаныңнан гѳре, шолақ болып мәңгилик ѳмирге ерискениң жақсырақ.\n45 Егер сени аяғың азғырса, оны шаўып тасла. Еки аяғың менен дозаққа тасланғаныңнан гѳре,\n46 шолақ болып мәңгилик ѳмирге ерискениң жақсырақ.\n47 Егер сени кѳзиң азғырса, оны ойып тасла. Еки кѳзиң менен дозаққа тасланғаныңнан гѳре, жалғыз кѳзиң менен Ќудайдың Патшалығына киргениң жақсырақ.\n48 «Дозақта олардың қурты да ѳлмейди, оты да ѳшпейди».\n49 Себеби ҳәр бир адам от пенен дузланады.\n50 Дуз – жақсы нәрсе. Бирақ дуз ѳз күшин жойтса, оны қалай және шорлы қылыўға болады? Ѳзлериңизде дуз болып, бир-бириңиз бенен татыўлықта жасаңлар, – деди.


Фотожамланма: Ҳиндистон пойтахти Нью-Деҳлидаги қуюқ смог\n23:38 / 07.11.2017\nҲиндистон пойтахти Нью-Деҳлида бир неча кундан бери қуюқ смог кузатилмоқда. Шу сабабли шифокорлар шаҳарда фавқулодда вазият тартибини эълон қилишган. Улар ҳавонинг бу ифлосланишидан олинадиган зарарни кунига 50 та сигарет чекишдан олинадиган зарарга қиёслашмоқда.\nШаҳар аҳолисига смог тарқамагунча иложи бўлса кўчага чиқмаслик тавсия қилинган. Ҳукумат 8 ноябрдан барча мактаблар ва таълим муассасаларини ёпиб қўймоқчи. Ҳиндлар ижтимоий тармоқларда ушбу ҳолат акс этган суратларни жойлаштиришган.\nФото: twitter.com/ @AdvAshwaniDubey\n“Деҳлидаги ҳалокатли ифлосланиш. Ҳукумат идоралари фаолият юритадиган пойтахтда даҳшатли вазият. Шундан кейин давлатимиз ривожланаяпти, дея оламизми?”\nФото: twitter.com/ @Ayushchopra24\n“Деҳли газ камерасига айланди, фавқулодда вазият эълон қилинган. Ҳаво сифати янада ёмонлашади. Бу ёғига нима бўлади?”\nФото: twitter.com/ @ParomaMukherjee\n“Бу тонг ёлғиз қушгина Деҳли марказида”\n“Энг ёмон вазият Лаксми Нагарда”\n“Пойтахт маркази нафас олишдаги муаммоларга дуч келганда”\n“Балконимдан соат 11:15даги манзара. Деҳли дўзаҳга айланди”\n“Қўпол қилиб айтганда, Деҳлининг баъзи жойларидаги ифлосланишдан кўриладиган зарар кунига 50 та сигарет чекишдан олинадиган зарарга тенглашди”\n“Фильтрларсиз сурат, чунки смог ҳавони аллақачон эгаллаб бўлган”\nҲиндистон смог Нью-Деҳли


1(CR): Бутунлай йўқ бўлиб кетиш арафасида турган учиб ўтувчи Европа кенжа тури. ТМХИ Қизил рўйхатига киритилган [VU].\nУстюрт ясси текислиги (учиб ўтиш); Жануби-шарқий Қизилқум, Сирдарё, Келес, Чирчиқ, Оҳангарон ва Зарафшон дарёси воҳаси, Сурхондарё ва Шерободдарёларнинг қуйи қисмлари (учиб ўтиш, номунтазам қишлаш); Мирзачўл ва Далварзин чўли, Нурота тоғи этаклари (учиб ўтиш, ўтмишда – уялаш). Ўзбекистондан ташқарида: Европа, Шимолий Африка, Қозоғистон, Fарбий Сибирь жануби (уялаш); Fарбий Осиё (уялаш, қишлаш); Туркманистон, Тожикистон (қишлаш). Шарқий Сибирь жануби, Мўғулистон, Приморье (уялаш). Корея ва Хитойда (қишлаш) – бошқа кенжа тури.\nТоғ этакларидаги серўт текисликлар, яримчўллар, бедазорлар.\nЎтмишда уялаши кам, учиб ўтиши одатий бўлган. Ҳозирда уяламайди, учиб ўтиши ва қишлаши даврий тус олган. Айниқса, совуқ келган қиш мавсумида якка ҳолда ва кичик галаларда (11 тагача) учиб ўтади. Дунёдаги популяцияси (44-57 мингта) қисқармоқда.\nБаҳорги учиб ўтиши – мартапрель ойида. Апрель-май ойида ерга 2-3 тухум қўяди ва 21-28 кун босиб ётади. Полопонлари июнь-июль ойида уча бошлайди. Кузги учиб ўтиши эса октябрь-ноябрь ойларига тўғри келади.\nЧўл ва яримчўл ҳудудларда қўриқ ерларнинг ўзлаштирилиши натижасида яшаш жойлари таназзули ва камайиб кетиши, браконьерлик.\nЕвропа парваришхоналарида кўпайтирилади.\nОвлаш тақиқланган. СИТЕСнинг I Иловасига ва Бонн конвенциясининг I Иловасига киритилган.


Номаҳрам... (21-қисм) - Zamin.uz\n11:57 / 11.09.2018\nСарибой қанчалар ишонтиришга уринмасин, Матназар Бек акадан ҳеч қандай яхши гап кутмасди. Чунки, бу одамни яхши билади. Қачонки, ўзининг манфаатига мос келадиган иш бўлсагина Матназарга ўхшаганларни таклиф этиб қоларди.\nБу гал эса…\nШунча азобланишлар, хўрликлардан сўнг Бек аканинг юзига қарашга жирканса-да, ҳозирги ҳолатини, эртанги кунини ўйлаб ноилож ўзи учун жирканч бир ҳилқатнинг остонасини босиб ичкари киришга мажбур бўлди.\nБу ерда Матназарни ҳайратга солувчи манзаралар кўп эди. Айниқса, дарвозада, ҳовлида айланиб кун ўтказадиган соқчи йигитларнинг ўзгача мулозаматлари, югуриб-елиб хизмат қилаётган ёш-ёш қизчаларнинг қўлларини кўксига қўйиб салом беришлари уни ҳақиқатан ҳайрон қолдирди…\n— Ие, ўзимнинг эски қадрдоним кеп қопти-ку! — Бек ака қизи Маржона билан бирга овқатланиб ўтирган экан. Матназар кириши билан даст ўрнидан туриб қучоғини очди. Маржона эса ерга қараган кўйи секин салом бериб ташқарига чиқиб кетди. — Қани, укагинам, ўтир! Йўқ, тўрга ўт! Ҳа, ана бу бошқа гап. Қани, сен келдинг, бало келмасин, Аллоҳу акбар!..\nМатназар фотиҳа ўқилгач, тезроқ мақсадга ўтилишини кутиб ер остидан Бек акага тикилиб қаради.\n— Ука, — дея гап бошлади Бек ака уни узоқ куттиргиси келмади шекилли. — Шу десанг… Мардон жуда қийнаб юборди-да бизни! Биласанми, биз унга ўзимизга ишонгандай ишониб, бутун бошли миллион-миллион пул келадиган бозоримизни топшириб қўйгандик. Ахир, бундай яхшиликни керак бўлса, отасиям қилмайди одамга ҳозирги замонда! Тўғрими?\nМатназар бош ирғаб қўйди.\n— Бир ойдан бери қочиб юрибди ярамас… Айтанча, сенинг ўзингниям боплаб кетибди-ку!\n— Ҳа, энди… Ўзи билади-да! — деб қўйди Матназар майдалашиб ўтиргиси келмай.\n— Шунақа. Сен уни гўдаклигидан катта қилгин-у, бир кун келиб ўтирган уйингни бузиб чиқиб кетсин!\n— Менга нима ишингиз бор эди? — сўради Матназар гапни бўлиб.\n— Сенгами? Кел, эски гиналарни унутайлик. Хатолик сенданам, бизданам ўтди. Бир-биримизни кечирайлик-да, яна ишни давом эттираверайлик! Мен сенга илгариги мавқеингни қайтариб бераман. Фақат бир шарт билан.\n— Қандай шарт?\n— Шошилма! Шу шартни бажарсанг, нафақат мавқеинг тикланади, балки, менга куёв бўласан.\n— Нима? Куёв?\n— Қўрқиб кетдингми? — кулиб юборди Бек ака. — Билиб қўй, менам унча-мунчани куёв қилавермайман. Кўнглимга ўтириб қолганинг учун шу гапни айтдим. Маржонага уйланасан. Локигин аввал биз қўйган шартни бажаришинг лозим.\n— Хўп, айтаверинг!\n— Сен… Мардонни тинчитасан!\n— Нима? Укамни-я?\n— Ҳа, йўқ дейишга уринма! Бу қарорни мен чиқардим. Бугуноқ бориб ўз укангни йўқ қиласан!\nМатназар кутилмаган совуқ ва ёқимсиз гапдан сўнг пешанасида пайдо бўлган тер томчиларини кафти билан арта-арта беихтиёр ўрнидан туриб кетди.\nБек аканинг ҳовлисидан чиқаркан, Матназар сочилиб кетган хаёлларини сира йиғиштириб ололмас, ўқтин-ўқтин ишонмаган кўйи чўнтагидаги тўппончани ушлаб-ушлаб қўярди.\nШу аҳволда уч йигитнинг ҳамроҳлигида Мардоннинг дарвозаси рўпарасида машинани тўхтатди. Машинадан тушишга тушди-ю, буёғига нима қилишни билмай боши қотди. Ахир, қай томон кетяпти ўзи? Жигарини ўлдириш ниятида келди-ку!.. Нега? Кимлардандир қўрққани, ёки бойлик илинжидами? Қийналавериш жонига теккани учунми? Кейин нима бўлади?.. Йўқ, йўқ. Мардон яхшиликни билмади. Акасининг юзига оёқ қўйди. Бир марта эмас, бир неча ўн марта шундай қилди. Устидан боплаб кулди. Хиёнатлар қилди. Маҳалла-кўйнинг олдида шармандаи шармисор қилди. Демак, ўлимга маҳкум. Яшашга ҳаққи йўқ. Агар ҳозир ўлдирмаса, бир кун келиб тағин ўзининг ифлос ишларини такрорлайверади. Матназарни ер билан яксон қилаверади… Лекин… Энаси-чи? Ҳойнаҳой шу тобда арвоҳи Мардоннинг ҳовлисида айланиб чирқиллаётгандир… Матназар ўз жигарининг қонига қўлини бўяса, эвазига энаси жазолаб қўймасмикан уни?.. Йўқ, йўқ. Нималар деяпти?.. Бу ишни қилмаса, Бек акадан жазо топади. Бу сафаргиси қаттиқ жазо бўлиб чиқади. Аниқ…\n— Ака, вақт кетяпти, кирмайсизми? — Матназарнинг хаёлини ёнида маҳтал бўлиб турган йигитлардан бири бўлиб юборди.\n— Нима?.. Ҳа-я, нега туриб қолдик ўзи?\n— Билмадим. Боядан бери кутиб турибмиз. Бир жойда қотганингизча туриб қолдингиз.\n— Хаёл олиб кетибди, ошна!.. Демак, сенлар шу ерда қолиб кутасанлар. Мен тез чиқаман.\n— Фақат чўзманг, иш бошдан ошиб ётибди.\n— Буни сенларсизам биламан…\nМатназар шошилганча дарвоза қанотини қия очиб ичкарига қадам қўйди.\nҲовли жимжит эди. Фақат айвонга осиб қўйилган қафасдаги тўтиқушгина бетиним сайраб жимликни бузиб турарди.\n— Мардон, қаердасан? — қичқирди Матназар атрофга аланглаб. — Тирик жон борми бу уйда?..\nБир-икки бақир-чақирдан сўнг рўпарадаги уй эшиги ғийқиллаб очилиб кўзларини ишқалаган кўйи Мардон чиқиб келди.\n— Ҳа, намунча уйни бошингизга кўтармасангиз? — тўнғиллади у турган ерида. — Нима гап? Тинчликми?..\nМатназар укасининг бу муомаласини эшитиб ҳайрон бўлмади. Негаки, у билмайди. Акасини ҳамон тиланчилик қилиб кун ўтказяпти деб ўйлайди.\n— Сал пастроққа тушсанг бўларди. — деди Матназар киноя аралаш. — Кўришармидик…\n— Гапингиз бўлса, гапираверинг! Шундоғам уйқунинг белига тепдингиз.\n— Шунақами?.. Унда эшит. Мен сендан бу сафар қарз сўраб келмадим.\n— Унда нимага келдингиз?\n— Сени ўлдириш учун юборишди мени.\n— Нима?.. — Мардон бирдан ҳушёр тортиб орқага тисланганди. Матназар у шубҳа қилмаслиги учун чўнтагидаги тўппончани қўлига олди.\n— Кўрдингми? Мана шу қуролминан сени тинчитишим керак экан.\n— Сиз… Қуролни қаердан олдингиз?\n— Буюртмачилар беришди. — совуқ кулиб қўйди Матназар. — Кимларнидир қаттиқ ранжитган эмишсан.\nМардон беихтиёр кулиб юборди.\n— Вей, ака, ҳазиллашяпсизми?.. — ҳамон кулгидан ўзини тўхтатолмай сўради у. Аммо ўзини тутишидан, юз-кўзларидан безовталана бошлагани кўриниб турарди. — Келиб-келиб сизга юклашдими шу ишни? Ахир, мени ўлдириш осон эмаслигини биласиз-ку!..\n— Бола, сен пастроқ туш!.. Ўлдириш кўнглимда бўлса, кирган палламдаёқ бажариб қўя қолардим. Тўнғиз эдинг, тўнғизлигингча қолибсан.\n— Оғзингизга қараб гапиринг! — жазава аралаш бақирди Мардон. — Тўнғиз деб сизни айтишмайдими? Ўз укангизни ўлдиришга кепсиз-ку! Қанча ваъда қилишди бу ишингиз учун?\n— Бунисиминан ишинг бўлмасин! Ҳарқалай, сен берган қарздан кўп. Бузиб кетган уйингни қайтадан тиклашгаям етади.\n— Шунақа денг? Аламда қолган экансиз-да!..\n— Бўпти, ҳозир бу гапларнинг мавриди эмас. Кўчада йигитлар кутиб туришибди. Ичкарига таклиф қилсанг, гаплашиб олардик.\n— Ўлдирмайсизми? — тўсатдан телбаларча қичқириб қўлларини баланд кўтарди Мардон. — Эркак киши ташқарида туриб ҳам гаплашаверади.\nМатназар жаҳд билан айвон сўрисига чиқди-да, укасига яқин бориб тўппончани пешонасига тиради. Мардон шу тобда адойи тамом бўлганди. Ҳатто, қимирлашга ожиздек кўзларини юмиб-очарди холос.\n— Сен ярамас, яхшиликча гаплаша оласанми ўзи-йўқми? — хириллаш аралаш шивирлади Матназар. — Сен имонингни ютган бўлсанг, мен ҳали илгаригидайман. Жигарчилик мен учун қадрлироқ, хунаса!.. Намунча катта кетасан?.. Юр, бошла ичкарига! Хотинчанг уйда бўлса, ташқарига ҳайда!\n— Х-хўп… Хўп… — Мардон эҳтиёткорлик билан уй эшигини очиб Матназарни олдинга ўтказди. — К-киринг!..\nУй ичи қасрлардек шоҳона ясатилган, ҳар қандай камбағал одам кирса оёқ босишга қўрққулик эди.\nМатназар деворлардаги нақшларни, қатор-қатор турк гиламларини, сервантдаги қимматбаҳо идиш-товоқларни эринмай кўздан кечириб маъноли бош чайқаб қўйди.\n— Ҳа, яшашинг ёмон эмас. — деди укасининг кўзларига тик боқиб. — Топишинг яхши-да-а?\n— Ҳаракатга яраша… Хўш, гапиринг энди!..\n— Нимани гапирай? — атайин талмовсираб сўради Матназар. — Чамаси, бизнинг гаплашадиган гапимиз йўқ эди шекилли?\n— Балки бордир. Ахир, ўлдиришдан аввал айтадиган гапларингизни ўйлаб келгандирсиз?\n— Ҳа-я, сўнгги гапларни гаплашиш шарт-ку!.. Хўш, Бек акангни нега ранжитдинг?\n— Ҳа, демак, ўша сизни менинг олдимга юборган экан-да!..\n— Сен гапни айлантирма!.. Нега ранжитдинг? Жавоб бер!..\nМардон полдаги гиламнинг бир учини кафтлари орасига олиб иккинчи қўли билан силаб қўйгач, бошини кўтарди.\n— Ўнта бармоғини оғзига баравар тиқиб олган ўша акангиз. Қачонгача мен унга улуш бераман? Ўзимнинг тирикчилигим йўқми?\n— Ие, ўша одам сени оёққа турғазмадими? Буниям унутиб юбордингми ҳали?\n— Ҳечам у оёққа турғазгани йўқ. Мен ўзимни ўтдан чўққа уриб…\n— Бекорларни айтибсан. — унинг сўзини бўлди Матназар. — Бунчалар нонкўр бўлма, ука!.. Иккаламизгаям у кишининг яхшиликлари кўп бўлган. Қолаверса, Бек акадан қочиб ҳеч қаёққа бора олмайсан. Ёшлик қилмагин. Агар менинг ўрнимга бошқасини юборганда, аллақачон жанозангга тайёргарлик кўрилаётган бўларди. Ё нотўғрими?..\nМардон бошини ликиллатиб тасдиқ ишорасини қилди.\n— Сенга барибир ичим ачийди. — давом этди Матназар. — Чунки, бир қориндан талашиб тушган укамсан. Сендан бўлак бу дунёда яқиним йўқ. Бироқ Бек аканинг буйруғини бажармасам ҳам бўлмайди. Унинг олдида қарзларим кўп. Юр, кийингин-да, менминан юр!.. Фақат аҳмоқлик қилма!..\nМардон шу пайтгача бошқа хаёлда ўтирганди. Акасидан бошқа гап кутганди. Бирдан ўзгариб туришга ундай бошлаши юрагидаги қўрқувни баттар кучайтириб бармоқларигача титрай бошлади.\n— Ака, — беихтиёр кўзлари ёшланиб зўрға шивирлай олди у. — Барибир мени ўлдираркансиз-да-а?.. Ҳозиргина ачинаман деётгандингиз-ку!.. Раҳмингиз келмас экан-да менга!..\n— Қўй, ука, мени қийнама!.. Яхшиси, вақтни чўзма! Ташқаридаги йигитлар шубҳага тушишмасин!.. Юр!..\nМардон бошқа савол бермади. Индамай кийиниб акасининг олдига тушганча ташқарига йўл олди. Хотини эса, ҳеч нарсага тушунмас, бақрайганча тандирхона ичкарисидан уларни кузатиб турарди.\n12-09-2018, 15:03, Ҳаёт тарзи\n12-09-2018, 10:25, Ҳаёт тарзи


ЗАМОНАВИЙ МАҲАЛЛА: ТАШАББУСЛАР ВА ҚАДРИЯТЛАР БЕШИГИ\nМаҳалла нима, унинг мазмун-моҳияти, аҳамияти-чи? Бугун ушбу тузилма қандай ҳуқуқий асос ва қонуний ваколатларга эга? Фуқаролар йиғини томонидан амалга оширилаётган ишлар нималардан иборат? Унинг фаолияти нималарда акс этади? Маҳалла аҳолининг энг яқин маслакдоши ва кўмакдошига айланяптими? Дунёда ўхшаши йўқ институт сифатида эътироф этилаётган ушбу маскан одамларнинг ишончини қозона оляптими?\nКуни кеча Халқаро пресс-клубда Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши иштирокида ўтказилган “Замонавий маҳалла: ташаббуслар ва қадриятлар бешиги” мавзусидаги анжуманда юқоридаги саволларга тизим мутасаддилари томонидан атрофлича жавоб қайтарилди.\nТаъкидлаш жоизки, сўнгги йилларда маҳалла халқчил тузилма сифатида ўзини ҳар жабҳада фаол намоён этмоқда. Албатта, бундай самарадорликка эришишда Президентимиз Шавкат Мирзиеёвнинг шу йил 3 февралда қабул қилинган “Маҳалла институтини янада такомиллаштириш чора-тадбирлари тўғрисида”ги фармони янги уфқларни очишга имкон яратяпти.\nХабарингиз бор, мазкур ҳужжат билан Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгашига юридик шахс мақоми берилди. Ўтган даврда Қорақалпоғистон Республикаси, вилоятлар ва Тошкент шаҳар, туманлар ва шаҳарларда тузилган кенгашлар Республика кенгаши таркибий тузилмалари сифатида ташкил этилди.\nФуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши томонидан қатор хайрли ишлар амалга ошириляпти. Биргина жорий Халқ билан мулоқот ва инсон манфаатлари йилининг ўтган даври мобайнида ижтимоий ҳимояга муҳтож, боқувчисини йўқотган оилалар, уруш ва меҳнат фронти фахрийлари, якка-ёлғиз кексалар ва ногиронларнинг 26 минг нафардан зиёдига моддий ёрдам кўрсатилди. 700 та кам таъминланган оиланинг фарзандлари юртимиздаги 72 та сўлим оромгоҳларда ёзги таътилни мазмунли ва мароқли ўтказишди.\nАнжуманда, шунингдек, фарзанд тарбиясида “Оила — маҳалла — таълим муассасаси” ҳамкорлигини янада мустаҳкамлаш, бу борада қатор ютуқ ва натижалар қўлга киритилиши баробарида, муайян хато ва камчилар ҳам борлиги, бунинг олдини олиш зарурлиги алоҳида таъкидланди.\n— Бугунги шиддаткор ахборот асрида ёшларни “оммавий маданият”нинг таҳдидларидан, диний экстремистик оқимлар таъсиридан асрашда барча, шу жумладан, давлат ва жамоат ташкилотлари ҳамкорликда ишласагина яхши натижага эришиш мумкин, — дейди Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши раисининг ёшлар ишлари бўйича ўринбосари Азимжон Мирзажонов. — Бугунги анжуманда энг кўп эътибор қаратилган жиҳат — бу бевосита ёшлар масаласи бўлди. Сўнгги пайтларда бот-бот қулоққа чалинаётган “уюшмаган ёшлар” ибораси, очиғи, кишини ўйга толдиради. Болалар мактабгача таълим муассасасида уюшса, умумтаълим мактабларида бирлашса, академик лицей ва касб-ҳунар коллежларида якдил бўлса, олий таълим муассасаларида ягона мақсад атрофида жипслашса, ўз-ўзидан “уюшмаган ёшлар” деган иборага ўрин қолмайди. Фарзандларимизга тўғри йўл кўрсатиб, уларнинг дарду ташвишларини тингласак, бу борада “Оила — маҳалла — таълим муаассасаси” ҳамкорлиги мустаҳкамланса, ёшларимиз баркамол бўлиб улғайишади.\nТадбирда маҳалла фаоллари ҳамда имом-хатиблар томонидан адашиб турли диний оқимлар таъсирига тушиб қолган фуқаролар билан тушунтириш-тарғибот тадбирлари ўтказилаётгани ўз самараларини бераётгани таъкидланди. Бунинг натижасида биргина Тошкент шаҳрида диний оқимлар бўйича рўйхатда турган ёшларнинг 80 фоизи ўзларининг хато йўлда эканликларини тушуниб етди.\nЁшлар бандлигини таъминлаш, спорт мусобақаларига кенг жалб этиш турли ҳуқуқбузарлик ва жиноятчиликларнинг олдини олишда энг таъсирчан ҳамда самарали йўл ҳисобланади.\n— Пойтахтимизда уюшмаган ёшлар учун “Ёшлар клуби” фаолияти йўлга қўйилгани айни муддао бўди, — дейди Яшнобод туманидаги “Тонг” маҳалла фуқаролар йиғини раиси Равшан Тўраев. — Бу клуб ёш авлодни бирлаштириш, улар билан очиқ мулоқотлар ўтказиш орқали фикри, қизиқиши ва интилишини ўрганиш, хоҳиш-истагини тинглаш, ишга киришига кўмаклашиш, турли маданий-маърифий ҳамда спорт тадбирларига кенг жалб этиш билан шуғулланади. Мазкур янгилик маҳалламиз ёшлари томонидан кенг қўллаб-қувватланмоқда. Ҳозир ушбу клубга йиғинимиздан 10 нафарга яқин ёш аъзо бўлди.Улар ишбилармонлар иштирокида семинар-тренингларда иштирок этиб, бизнес режалар тузишни ўрганишмоқда.\nЯна бир янгилик: пойтахтимиздаги бир қатор маҳаллаларда жамоатчи кузатувчилар иш бошлади. Бу ишда ҳудудда истиқомат қилувчи ҳар бир фуқаро қатнашиши мумкин.Эътиборлиси шуки, жамоатчи кузатувчилар тунги вақтларда ташкилотчилар томонидан олиб берилган велосипедларда маҳалла бўйлаб айланиб, тинчлик ва хотиржамликни сақлашга ўзларининг ҳиссасини қўшади. Бу профилактика инспектори ишини анча ениллаштиради.\nАнжуманда маҳалла тизимида қўлга киритилаётган ютуқлар билан бирга, ҳали талай муаммолар борлигига ҳам эътибор қаратилди. Масалан, фуқаролар йиғинлари қошидаги асосий йўналишлар бўйича комиссиялар аъзоларининг фаоллиги сезилмаяпти. Айрим комиссияларнинг аъзолари айнан нима билан шуғулланишини яхши билмайди. Шуни инобатга олиб, фуқаролар йиғинлари, маҳаллалар қошидаги комиссиялар фаолиятини кучайтириш мақсадида соатлик, кунлик, ҳафталик, ойлик ҳамда чораклик намунавий иш режалари ишлаб чиқилиб, жойларга етказиб берилди.\nТуман ва шаҳарлардаги ижтимоий-иқтисодий жиҳатдан оғир бўлган маҳаллаларни 2017 йил якунига қадар комплекс ривожлантиришга қаратилган “Йўл харитаси” дастури лойиҳаси тайёрланиб, амалиётга татбиқ этилмоқда.\nТизимга оид берилган кўплаб саволлар анжуманнинг жонли, мунозараларга бой бўлишини таъминлади.


Тошкент шаҳрига орден берилди\n29 ноябр 2021, Тошкент вақти: 08:21\nЎзбекистон президентининг Тошкент шаҳрини “Мустақиллик” ордени билан мукофотлаш тўғрисидаги фармони матнини ЎзА ахборот агентлиги 20 август куни эълон қилди.\nҲужжатда айтилишича, Ўзбекистон пойтахтига "Мустақиллик" ордени "давлатчиликни шакллантириш, мустақил ҳуқуқий демократик давлат барпо этиш, тинчлик ва барқарорликни мустаҳкамлаш... борасидаги улкан хизматлари учун ҳамда 2200 йиллик юбилейи муносабати билан" берилди.\nТошкентнинг юбилей тантаналари бир неча кундан кейин - Мустақиллик байрами билан қўшиб ўтказилади.\nБу йил Тошкент 2200 га киради.\n1983 йили шаҳарнинг 2000 йиллиги нишонланган эди.


ИнтерФУТБОЛ :: «ФУТБОЛЧИЛАР ФАБРИКАСИ» ИНҚИРОЗИ ёхуд Тўрақўрғон футболидаги муаммолар хусусида\n«ФУТБОЛЧИЛАР ФАБРИКАСИ» ИНҚИРОЗИ ёхуд Тўрақўрғон футболидаги муаммолар хусусида\nСўнгги пайтларда мухлислари аудиториясини тобора кенгайтириб бораётган «Футбол тайм» кўрсатувининг навбатдаги сони Наманган вилояти Тўрақўрғон туманида тасвирга олиниб, унда мазкур ҳудудда футболга бўлган эътиборсизлик бўйича мутахассислар фикри ўрганилди. Натижада, ўзбек футболига етук ўйинчиларни етказиб берган Тўрақўрғон футболи ачинарли аҳволда эканлиги маълум бўлди.\nТўрақўрғон азалдан «Ўзбекистон Бразилияси» дейилган. Бу ҳудуддан кўплаб машҳур футболчилар етишиб чиққан: Отабек Пирматов, Маъруф Пўлатов, Хайрулла Каримов, Анвар Солиев, Максим Усмонов, ака-ука Заҳриддин ва Зуҳриддин Акбаровлар, Ғулом Обиджонов, Музаффар Холиқов... Умуман, бундай ўйинчиларни санаб адоғига етолмаймиз. Аммо сўнгги йилларда шу футболчи етиштирадиган «фабрика» етиштираётган маҳсулот ҳажми пасайиб кетди. Эндиликда мамлакатимиз лигаларида Тўрақўрғондан чиққан ўйинчилар деярли йўқ, ҳисоби.\nБу борада кўплаб суриштирувлар олиб бордик, ҳолатлар билан қизиқдик. Асосий муаммолардан бири, яъни Ўзбекистон футболига тааллуқли жиҳат - спорт мактабларининг тузилиши оқибатида футбол мактаблари барҳам топиб, футболга алоқадор кишилар камайди. Иккинчи сабаби - болалар билан ишлаётган мураббийларнинг маоши оширилмаслиги. Учинчи сабаби - мураббийларни лицезниялаштириш. Ўзбекистонда кучли мутахассислар бор, дейлик, собиқ футболчилар, мураббийлик соҳасида етарли тажрибага эга кишилар, аммо улар айнан лицензияси йўқлиги боис чеккага чиқиб қолишган.\nТўрақўрғонга келганимизда, биринчи навбатда, Тўйчи Ибрагимовни, Ғулом Обиджоновни излаб топдик. Уларнинг бугунги кунда спорт мактабларида фаолият юритмаётганини эшитиб, ҳайрон қолдик. Чунки бу мутахассислар сўнгги йилларда самарали меҳнат қилишганди.\nДастлаб Тўйчи акага нима сабабдан футбол соҳасида ишламаётгани ҳақидаги савол билан юзландик.\n- Бу соҳага футболга қизиқмайдиганлар аралашиб, биз каби мураббийлар четга сурилдик, - дейди суҳбатдошимиз. - Ахир, ялиниб ишламаймиз-ку! Тўрақўрғонда футболнинг бундай ҳолга тушиб қолишига спорт мактабларида раҳбарлар алмашиши сабаб бўлди, оқибатда, курашчилар мураббийлари сафига қўшилиб қолдик. Ваҳоланки, биз курашчи эмас, футболчи тайёрлашга ўрганганмиз. Натижада, бундай ишлаш бизга тўғри келмади. Ҳозирча шогирдлар билан тумандаги 1-мактаб ҳудудида ўзимиз ташкил этган футбол майдонини парваришлаш билан бандмиз. Келажакка ишончимиз бор, вақти келса, футболга қайтишдан умидвормиз.\n- Ёшлар ичида иқтидорлилари борлигини айтдингиз. Нимага улар ривожланмаяпти?\n- Масалан, яқинда 9 нафар шогирдим «Бунёдкор» тизимида тўп сураётганди. Уларнинг барчаси бунга ўз кучи билан эришган, Тошкент клуби имтиҳонларидан ўтишган. Беш нафар шогирдимни уч ой мобайнида кузатишди. Уларнинг тарбияланувчиларидан кучли эди, негадир қарор чиқаришда иккиланишди. Якунда 5 футболчимизни олишди. Ҳозир уларнинг айримлари U-19 Ўзбекистон термаси, Суперлига клублари ўринбосарлари таркибида ўйнашмоқда. Ҳамма позицияда ўйнай оладиган йигитлар бор. Аммо бир мураббийга ёққан ўйинчи бошқасига ёқмаслиги мумкин экан. Қолаверса, аксарият футболчиларнинг шароити Тошкентга бориб, у ерда футбол билан шуғулланишга имкон бермайди. Осон эмас. Шу боис, ҳозир «Бунёдкор»да атиги 3 нафарга яқин футболчимиз қолди, холос. Қолганлар ортга қайтишди.\nЯқинда 2004 йилда туғилган футболчиларимиздан бири ўз ёш тоифасидаги терма жамоага номзод бўлганди, бироқ унинг ўрнига бошқа ўйинчини жўнатишди.\n- Нега бундай бўлди?\n- Бу савол жавобини қарор чиқарганлар билишади. Нима сабабдан бундай йўл тутишгани бизга қоронғу. Биз футболчи етиштирамиз, тайёр ҳолда, кўзга кўринганда, уларга топширамиз. 2000 йилда туғилган бир ҳимоячимиз бор эди, керак бўлса, Хайрулла Каримовдан ҳам тезлиги юқори. Келажаги бор йигит. Лекин яқинда «Пахтакор»дан қайтиб келди, кейин «Сурхон»га бориб, у ерда ҳам қўним топмади. Энди «Навбаҳор» ёшлар жамоасида шуғулланяпти.\n- Кўплаб футболчиларни етиштириб бергансиз. Анвар Солиев, Максим Усмонов, Хайрулла Каримов шулар жумласидан. Шунга қарамай, сиздан ҳам лицензия талаб қилишяптими?\n- Албатта. Билмадим, замондан орқада қолдик шекилли.\nУзоқ йиллар Ўзбекистоннинг турли клубларида ўйнаган Ғулом Обиджоновга ҳам болалар футболидаги муаммолар юзасидан савол бериб, тегишлича жавоб олдик.\n- Футбол мавзуси ўта чуқур. Катта авлод футболини кўрганмиз, ўзимиз ҳам ўшанда тўп сурганимиз сабабли, ҳозирги футболда кўплаб муаммоларни яққол кўра оламиз. Буларнинг бари - кадрлар танлашдаги муаммолар, - дейди Ғулом Обиджонов куюниб. - Оддий мураббийни олсак, ёшлигида болалар футболига мутлақо алоқаси бўлмагани ҳолда, Олимпия захиралари коллежига бориб, керакли ҳужжатларни қўлга киритиб, мураббийликда ишлаяпти. Улар назарий жиҳатдан кучли бўлиши мумкиндир, аммо майдонга тушиб, тўпни қандай тепиш кераклигини амалиётда кўрсатиб беролмайди. Биз эса яшил майдонда бошимиздан кечирганларимизни, шу тариқа тўплаган тажрибамизни болалар билан баҳам кўрамиз, уларга ўргатамиз.\n- Узоқ йиллар профессионал жамоаларда тўп сургансиз. Шундай экан, сиздан ҳам лицензия талаб қилишлари тўғримикан?\n- Аслида лицензиям бор эди. Бироқ болалар футболида кузатилаётган ножўя ишларга бардошимиз етмади. Марҳум устозимиз Нормирза ака Сойибназаров вафот этганидан кейин унинг ҳурмати, қолаверса, руҳини шод этиш мақсадида бироз ишладик. Аммо барибир, сабримиз чидамади. Ноҳақликларга қарши курашувчилар камчилик бўлса, фойда бермас экан.\n- Дарвоқе, ўғлингиз Аъзам Алиев кимнинг шогирди?\n- Унинг мураббийи - Нодирбек Халилов. «Ёшлик» стадиони ёнидаги футбол мактабида таҳсил олган. Айримлар туфайли шу таълим маскани ҳам фаолиятини тўхтатди. Тўрақўрғон вилоятида 5та спорт мактаби бўларди, қисқартириш оқибатида ҳозир биттаси қолди, холос. Бу эса бизга катта зарба бўлди. Мактаб раҳбарияти ўзларига керакли мутахассисларни олиб қолишди, биз эса четга чиқишга мажбур бўлдик.\nТўрақўрғонга уюштирган сафаримиз давомида Тўйчи Ибрагимовнинг саъй-ҳаракатлари билан кўплаб қаровсиз ётган ерларга чим ётқизилиб, обод қилинганига гувоҳ бўлдик. Мураббий бу ерларда ўтказиладиган машғулотлар орқали янги футболчиларни кашф этиш, шу тариқа ўзбек футболи ривожига ҳисса қўшишни ният қилган.\nАсосийси, футбол майдонларини барпо этиш учун давлатдан маблағ олмаган, барчасини ўз меҳнати эвазига амалга оширган. Бу мақсаддаги сарф-харажатлар бўйича ёрдам эса Дадабаев Фарҳоджон томонидан кўрсатилган. Тўйчи ака вилоят ва туман ҳокимликларининг мазкур вазиятга бефарқлигини куюниб гапирди:\n- Авваллари клубларимиз ва терма жамоаларимизга кўплаб футболчилар етиштириб берганмиз. Энди Президентимиз ушбу анъанани давом эттириш бўйича топшириқ бераётган пайтларида нега бунга бефарқ қаралмоқда? Тажрибали мутахассислар четда қолиб, футболга алоқадор бўлмаганлар ушбу соҳада раҳбарликка тайинланмоқда. Аслида, футболни ривожлантириш учун нималар қилиш кераклигини биз бажараётган ишлар мисолида кўришсин. Мана, қўл меҳнатимиз билан ташкил этган майдонимизда учта гуруҳ бемалол шуғулланиши мумкин.\n- Тўйчи ака, футболимиз раҳбарларининг телевидениедаги чиқишларида чекка қишлоқларга бориб, зарур шароитларни яратиб беришаётгани, у ердан иқтидорли футболчилар етишиб чиқиши ҳақида гапиришаётганини кўрсангиз, энсангиз қотса керак? Шахсан сиздан кимдир аслида аҳвол қанақалигини сўраяптими?\n- Ўша гапираётганлар тушунишмаяпти - футболчи қаерда етиштирилади? Ҳаммаси Тошкентдан чиқавермайди-ку. Бутун республикада жон куйдириб ишлаётган мураббийлар бор, ахир. Миллий ва ёшлар термаларимизда тўп сураётган ўйинчиларни кимлар тарбиялаганини аниқлашсин. Ҳозир ҳам ихтиёримизда иқтидорлар бисёр, аммо олий лигадагилар уларни кўришмайди, пайқашмайди. Улар фақат бир кунни ўйлашади, пулини олса бўлди. Эртага жамоада кимлар ўйнаши уларни қизиқтирмайди. 5-6 нафар мураббийни кўкларга кўтарган билан иш битмайди. Терма жамоа бошқарувини ҳам ўшаларга навбатма-навбат топшириб қўйишмоқда. Биринчи лигада, ўринбосарлар сафида захирада ўтирган, асосийга чиқолмаётган болалар бор, бироқ уларга йўл беришмаяпти. Бундай ҳолатга барҳам бериш керак.\nКерак бўлса, уч хил мураббийга миллий терма таркибини тузиш имконини тақдим этиш керак. Шунда бош жамоага киришга номзодлар кўпаяди. Учта жамоани ўзаро ўйнатиб кўриб, энг яхшилар саралаб олинсин. Мана шунда мураббийлар ўртасида рақобат, кураш пайдо бўлади. Қуйи лигалардаги иқтидорларга ҳам эътибор қаратишади. Агар термамизни бир хил мураббийларга топширишни бас қилмасак, жаҳон чемпионатига чиқишимиз сўроқ остида қолаверади.\n- Тошкентдаги академиялар раҳбарлари ҳақиқий иқтидор эгаларини олишлари ҳақида гапиришсада, аслида, ҳаётда бошқача ҳолат гувоҳига айланяпмиз. Сиз ҳам шогирдларингизни олиб борганда, бунга тўқнаш келгандирсиз...\n- Албатта, академияларга футболчи олиб борсангиз, иқтидорлар четда қолиб кетяпти, ҳали ўйинини кўрмасдан туриб, уларни қабул қилмасликларини айтишади. Ваҳоланки, келажаги бор болаларни кўрсатамиз. Бундай футболчилар 7-синфга ўтгунича кўзга кўриниб қолади, ўзини кўрсата олишига ишонч ҳосил бўлади. Шундайларни аниқлаганимиздан кейин, ота-онасини чақириб, бу ҳақда айтамиз. Ёки аксинча, лаёқати йўқларнинг ота-оналарини ҳам фарзандларидан футболчи чиқмаслиги бўйича огоҳлантирамиз. Чунки боланинг умри беҳуда ўтмаслиги керак. Акс ҳолда, ўзимизни алдаган бўламиз.\nБолалар футболидаги муаммолар шу қадар чуқурлашиб кетганки, оқибатда 23-24 ёшлиларни ҳам келажаги порлоқ деб ҳисоблашга ўрганиб қолганмиз. Ваҳоланки, айни майдонда борини бериб ўйнайдиган паллада аксарият футболчилар бошқа соҳаларга ўтиб кетишмоқда. Умид қиламизки, футболимиз мутасаддилари шу каби муаммоларни ўрганиб, уларни бартараф этиш бўйича ташаббус кўрсатишади.\nАбдулҳафиз Абдуҳамидов ёзиб олди.